# BikeReady Akoranga 2

Whakaaturia ngā pūkenga mō te tīmata me te tū, me te eke haere

## Te whakamahere mō te Akoranga 2

### Arotahi ki ngā pūkenga

Te tīmata me te tū, me te eke haere.


* Ki tēhea taha o te pahikara tū ai koe?
* Te piki mai, te heke atu.
* Te tīmata me te pētara.
* Te whakatū i te pahikara.
* Te eke haere ko koe anake mō te kotahi meneti i te iti rawa.
* Te āta huri.
* Te urungi i te pahikara.

### Te huritao mō te wāhanga whakangungu pūkenga

**Kōrerohia ngā akoranga hou me te kaiako akomanga**

**Tautohua** ngā wheako i ngahau ki ngā ākonga i te whai wāhitanga ki ngā whakangungu pūkenga pahikara mō te tīmata me te tū, me te eke haere. Tāhopukia ō kitenga ki tētahi Ngaku SOLO.

**Tātuhia** ngā pikitia (hopu whakaahua, ataata rānei) e ai ki ngā āki e whai ake.



* He aha ngā mea i pārekareka ki a koe i a koe i whakauru ki te whakangungu pūkenga pahikara? [Hangangamaha SOLO – tapawhā roa]
* He aha i pērā ai ki ōu whakaaro? [Pānga SOLO – mirumiru kōrero]
* He aha ngā whakaaro ka toko ake ki a koe mō ngā kaieke pahikara, te eke pahikara rānei? [Waitara SOLO whānui ake]

**Tāpirihia ki te rārangi akomanga** o ngā wheako ngahau katoa i pā ki ngā ākonga i te wā e whakangungu pūkenga pahikara ana.

Tautohua ngā **kupu me ngā kōrero hou** i whakaurua ki te wāhanga whakangungu pūkenga pahikara. Tohua ngā kupu me ngā kōrero hou.

Hei tauira, tūnoa, kua tū, neke, huri mauī, muri matau, haere, rārangi torotika, hohoro, pōturi, pētara, tere, tere whaiahu, tere aumou, whakatere, whakapōturi, whakatere ake, whakapōturi ake, ōrite, panoni, mauī, matau, raki, tonga, rāwhiti, hauāuru, huri hauwhā (karaka), huri haurua (karaka)

Tāpirihia ngā kupu me te tikanga o te kupu ki te rārangi kupu a te akomanga/rōpū. Tautohua ngā kupu rerekē ka whakamahi ki tētahi Tūtohu Kupu Frayer.

### Ngā whai wāhitanga mō te whakawhitiwhiti me te hapori

*Me tuitui hono i waenga i ngā tāngata me ngā whakahaere i roto i te hapori e matatau ana ki* ***te ine i ngā tawhiti i haerehia, me te hanga mahere me te hanga ara pahikara.***

Me honohono me ngā tāngata, whakahaere hoki i roto i tō hapori.

Ka hiahia pea rātou ki te mahi tūao, ki te toro atu atu, te manaaki rānei i ngā ākonga e hiahia ana ki te rapu kōrero atu anō mō te tīmata me te tū, ngā tawhiti eke pahikara, me te hanga mahere ara pahikara, ngā ara pahikara i roto i te hapori.

Hei tauira, te whakapā atu ki te haukāinga ki te waihanga ara pahikara i roto i ngā kura, mā ngā ngahere paetata, hapori rānei. Me pōhiri mai i a rātau ki te kōrero ki ngā ākonga, te whakauru rānei i a rātau ki ngā kaupapa waihanga ara.

Me whakapā atu hoki ki te haukāinga ka waihanga noa i ngā rōpū whakahoahoa hāramuramu me te haere ki ngā haerenga pahikara ina wātea ana rātau.

### Te hāngai ki ngā wāhi ako o Te Marautanga o Aotearoa

Tirohia te Tirohanga Whānui o Ngā Wāhi Ako o Te Marautanga o Aotearoa. Tirohia te rauemi mō Ngā Whāinga Paetae me Ngā Koronga Akoranga (T1 ki te 4).

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Te reo Pākehā | Te Whakarongo, Pānui me te Tirotiro | | | | | | | Te Kōrero, Tuhituhi me te Whakaatu | | | | | |
| Ngā Toi - Whakaari | Te Mārama ki Ngā Toi i roto i ngā Horopaki | | Te Whakawhanake i Ngā Mōhio Whaitake | | | | | Te Waihanga Whakaaro | | | | Te Whakawhitiwhiti me te Whakamāori | |
| Hauora me te Mātauranga Whakakori | Hauora Whaiaro me te Whanaketanga ā-Tinana A - A3 Whakahaerenga Haumaru | | | | | | Ngā Hapori Hauora me Ngā Taiao S - D2 Ngā Rauemi Hapori | | | | | | |
| Pāngarau me te Tauanga | Āhuahanga me te Inenga | | | | | | | | | | | | |
| Inenga | | | Hanga | | | | | | | Tūnga me te ahu | | |
| Pūtaiao | Te Āhua o te Pūtaiao | | | | | | | | | | | | Ō Ahupūngao |
| Te mārama ki te pūtaiao | Te tūhura pūtaiao | | | | Te whakawhitiwhiti i roto i te pūtaiao | | | Te whakauru me te tautoko | | | | Te uiui ā-kiko me ngā ariā ōkiko |
| Ngā Pūtaiao Pāpori | Tuakiri, Ahurea me te Whakahaere | | Te Wāhi me te Taiao | | | | | Te Ukiuki me te Huringa | | | | Te Ao Ōhanga | |
| Hangarau | Tikanga Hangarau | | | | Mōhiotanga Hangarau | | | | | Te Āhua o te Hangarau | | | |

## Ngā mahinga akomanga

Te whai māramatanga pāpaku me te matawhānui hei tautoko i ngā wāhanga pūkenga pahikara.

Te whakatipu i te māramatanga mō te wāhi me te nekehanga – te tīmata, tū, me te tawhiti ina eke pahikara.

### 2.1 Me tiro anō te matapakinga akomanga mai i te akoranga akomanga o mua.

[Te whakahiato huatau]

[Ngā Hono ki Te Wāhanga Akoranga o Te Marautanga o Aotearoa: Pāngarau me te Tauanga; Hauora me te Mātauranga Whakakori]

**Arotakengia** te wāhanga whakangungu pūkenga pahikara.

Me whakamahi ngā whakaahua, ataata rānei i hopukina i roto i te whakangungu hei āwhina i ngā ākonga kia maumahara ki ā rātau mahi - me ngā mea hou i ako rātau mō ngā **wāhi** me ngā **neke** mō te eke haumaru.

### 2.2. Kei-hea-te-Kaieke-Pahikara?

Kimihia te kaieke pahikara? Ngā tirohanga rerekē mō te wāhi.

[Te whakapāpā huatau me te whakawhānui huatau]

[Ngā Hono ki Ngā Wāhi Akoranga o Te Marautanga o Aotearoa: Pāngarau me te Tauanga - Tūhuratanga Tauanga, Reo Tauanga]

Me tono ngā ākonga ki te mahi i roto i ngā rōpū o te 2-3. Me tuku ki ia rōpū ngā ahanoa, atahanga rānei e 2 (ngā tauira, tātuhinga, whakaahua rānei). E whakaatu ana tētahi ahanoa/atahanga i tētahi pahikara, ko te mea tuarua i tētahi kaieke pahikara.

**Kēmu Huria-te-Wāhi**

Ka tuku tohutohu tētahi rōpū hei whai mā tētahi atu rōpū. Ka tonoa e rātau te rōpū tuarua kia huria te wāhi o te kaieke pahikara e pā ana ki te pahikara.

Hei tauira, raua te kaieke pahikara *ki runga, ki muri, ki mua, ki raro, ki te taha, ki te taha mauī,* te *taha matau* rānei o te pahikara, *i waenga rānei*  o te pahikara me tētahi atu pahikara/kaieke pahikara.

Ka tirotiro ētahi rōpū kei te tika ngā huringa ki te wāhi.

Ka mahia anō e ngā rōpū rerekē te mahinga.

**Toi piripiri, kāpeka rānei**

Tonoa ngā rōpū ki te waihanga i tētahi mahi whakapiripiri, kaupeka rānei ā-akomanga mā te whakamahi i ngā pahikara me ngā kaieke pahikara.

Me hohoko te whakaahua i te wāhi o tētahi kaieke pahikara mā ngā tikanga rerekē (mai i ngā tirohanga rerekē).

Ka taea e ngā ākonga te whakanoho i tētahi kaieke pahikara kia taea te whakaahua ki ēnei wāhi katoa e toru: *i runga* i te pahikara, *i muri* i te pahikara, *i waenga* i te pahikara me tētahi atu pahikara, tētahi atu kaieke pahikara rānei, *i te taha* o tētahi pahikara, *ki te taha mauī* o tētahi pahikara*, ki te taha matau* o tētahi pahikara*, i mua o* tētahi pahikara me *raro* i tētahi pahikara?

**Mahi tāpiri**

Ka hangaia e ngā ākonga ngā tohutohu (waehere ka taea te papatono) hei huri i te wāhi o tētahi mīhini karetao, awata rānei.

**2.3. Te huri i te ahunga**

Te tuhi i ngā wāhi me ngā neke ki te mahere.

[Te whakahiato mai i ngā huatau, whai pānga ki ngā whakawhānui huatau]

[Ngā Hono ki Ngā Wāhi Akoranga o Te Marautanga Aotearoa: Pāngarau me te Tauanga - Inenga]

Me tono ngā ākonga ki te mahi i roto i ngā rōpū o te 2-3.

Ka whai ia rōpū i ngā tohutohu hei kimi i ngā takoha pahikara puta noa i tētahi wāhi nui i te kura.

Ina kitea e ia rōpū tā rātau takoha, ka hunaia ki tētahi wāhi hou ki te takiwā ōrite. Ka tuhi e rātau ngā tohutohu ki tā rātau takoha mai i te wāhi hou i te kura.

Ko te rōpū ka kitea ngā takoha pahikara nui rawa ka toa.

Me whakawhiti ngā tohutohu ki tētahi **mahere ā-kite** o te wāhi me ngā whakakaupapa e tuku ana i ngā tīwhiri ki te tauwāhi o ngā takoha pahikara.

Tonoa ngā ākonga ki te:

**Tautuhi** ‘ahunga'. (He aha te ahunga?)

**Whakaahuahia** ngā tikanga rerekē kia kitea ai e koe tō ara.

Me waihanga he rārangi kupu o ngā kupu ake e hāngai ake ki te hanga mahere me te ahunga (huri, huri haurua, huri hauwhā, aha atu, aha atu).

Me whakatū tētahi ara tauārai i rō akomanga, ā, kia takirua me te whakahau i ngā ākonga ki te tuhituhi i ngā ahunga.

Me ārai ngā kanohi o ētahi atu ākonga ka tiro mēnā ka taea te hunga kua āraia ngā kanohi te whai haere i te ara mā ngā ahunga ā-tuhi rānei.

Ka taea tēnei mahinga te mahi anō i rō wāhi nui rawa i waho, hei tauira mā te tātuhi i tētahi pūnaha tiriti ki tētahi kōti.

Me whakahau ngā ākonga kia maha ngā whakamātau mō te tuhi i ngā ahunga hou.

**Tautuhia**  ‘ngā taunga'. (He aha ngā taunga?)

**Mahia** te kēmu Whakataetae Pahikara ki tētahi pepa tukutuku kia whai wheako ai ngā ākonga ki te whakamahi taunga hei kimi i tētahi ahanoa.

**Tautuhia te**  ‘huri hauwhā' me te 'huri haurua' mā te whakamahi i tētahi karaka. (He aha te huri hauwhā? He aha te huri haurua?)

**Hangaia** tētahi mahere. Me whakatakoto rārangi ki te akomanga ka rau haere i ngā ahanoa me ngā tāngata ki ngā taunga. Me whakaahua te wāhi o ngā tāngata me ngā ahanoa mā te whakamahi taunga.

**2.4 Kōkirihia ngā pahikara!**

[Te whakahiato mai i ngā huatau, whai pānga ki ngā whakawhānui huatau]

[Ngā Hono ki Ngā Wāhi Akoranga o Te Marautanga Aotearoa: Pāngarau me te Tauanga - Inenga; Hangarau]

He pēhea te tawhiti te eke pahikara a ngā tāngata? Te tuari tawhiti ki tētahi mahere mō te rohe paetata.

Hōparatia te inenga e ai ki ngā tawhiti i haerehia i runga pahikara.

Ko te eke pahikara he ako ki te whetawheta. I ia 50cm i motuhake te eke e whakaatu ana i tētahi paetae nui ina ako ana ngā ākonga ki te eke pahikara. Engari, i roto i te kura o te hapori he pai ake te whetawheta haere a ētahi kaieke pahikara - e hia ngā kiromita ka whetawheta noa rātau i ia tau.

Pātai ki ngā ākonga kia maumahara rātau ki taua whakaongaonga i eke pahikara rātau i tētahi tawhiti me te kore āwhina mō te wā tuatahi.

Tonoa ngā ākonga ki te:

**Tautuhi** i te 'roa. (He aha te roa?)

**Tuhia** ngā whakautu ki ngā Tapaono SOLO, ngā pepa Post-it rānei. Tāpirihia ngā kōrero ine ka whakamahia e ngā ākonga.

**Whakaahuahia** ngā mea katoa e hiahiatia ana e rātau hei ine i ō rātau ao. Tāpirihia ēnei huatau me ngā tohu ki ngā Tapaono SOLO.

Whakamahia ngā ākonga ki te tīpako/māka i ngā tawhiti i roto i te wāhi i ako rātau ki te eke pahikara, mā te whakamahi i tētahi mahere tuhi ā-ringa, Google Maps rānei. Matapaki ka pēhea pea tā rātau ine.

**Ohia manomano me te tuhi**: mēnā kāore ā tātau rūri mita, me pēhea anō tā tātau ine i ēnei mea? (Ngā poraka, ringa, waewae, aho, whetoko hīkoi, huringa wīra pahikara, aha atu, aha atu).

Me tuku i ngā tikanga hei ine i ēnei me te tuhi i ngā inenga.

* Whakamahia ngā ākonga ki te whakatau tata i te tawhiti i ekea motuhaketia e rātau, ā, ka ine i tēnei tawhiti mā te whakamahi i ngā tikanga noa, rerekē hoki.
* Hei tauira, me whakamahi whetoko (kia rua ngā hīkoinga, i ia wā rānei ka tau tō waewae matau ki te papa), te maha rānei o ngā huringa wīra i oti hei ine i te tawhiti.
* Me whakamahi i a koe anō ānō he tēpa ine. Me ōrite te wharona me te whiriwhiri e hia ngā whetoko ka oti i a koe kia kapi ai te 10 mita. Me whakamahi ko te whetoko hei ine i te tawhiti hīkoi i waenga i ngā wāhi i roto i te kura me te wāhi paetata.
* Me whakamahi i a koe anō ānō he pahikara ine. Me whiriwhiri e hia ngā huringa o te pētara, wīra rānei ka oti kia kapi ai te 10 mita. He aha i rerekē ai ēnei inenga e rua?
* Pōhiritia ētahi atu kaieke pahikara paetata, manuhiri hoki ki te kura, ngā tāngata rānei ki te hapori ki te kōrero mō ngā inenga whanokē ka whakamahia e rātau hei whakarite i ngā tawhiti eke pahikara.

**Mahia tētahi aratohu ine 'kōkau me te tere' mā ngā kaieke pahikara e hiahia ana ki te whakatau tata e hia te tawhiti o tā rātau eke pahikara i a rātau e 'ngahau ana me te noho haumaru' i runga pahikara.**

Tonoa ngā ākonga ki te:

* Kimi i ngā ākonga he ōrite, he whaitake ngā otinga ina whakatau tata ana i ngā whakaritenga tawhiti eke pahikara. Pātai ki a rātau i pēhea tā rātau whakatau tata i ngā tawhiti.
* Me whakamahi tēnei me ētahi atu mōhiohio mai i ngā whakangungu pūkenga pahikara hei mahi i tētahi tauira (he pūrere, waiata, inenga ā-kite) mō te whakatau tata e hia te tawhiti i haerehia e ngā kaieke pahikara ina eke pahikara.

Hei tauira:

* Me hanga he tikanga mō te tatau i ngā huringa, ngā huringa pētara hei inenga rerekē i waenga i ngā wāhi i roto i te kura me te wāhi paetata.
* Me hanga he tatau pouakamēra, pōhi rama rānei mō tētahi tawhiti ā-mita.
* Me waihanga he waiata takawhitiwhiti 'Lamb Chops' nā Shari Lewis pērā i 'The song that never ends' ka ine i te tawhiti i haerehia e koe i muri i te 20, 50, 100 mahinga rānei.  
  [Song that never ends (10 hāora – YouTube)](https://youtu.be/0U2zJOryHKQ)
* Me hanga he inenga māmā o tō tere pahikara toharite, hei tauira, e hia te tawhiti i haerehia e koe i roto i te 30 meneti.

Pōhiritia ētahi atu kaieke pahikara kia haere hei pūrere inenga tangata. Whakatauritea te awhe o ngā huringa rerekē e hiahiatia ana kia kapi ai ngā mita 10.

Whakawhitia ngā tawhiti eke pahikara i inea mai i ngā mita ki ngā kiromita me ngā mirimita.

Whakawhitia ngā tawhiti eke pahikara i inea mai i ngā kiromita ki ngā mita me ngā mirimita.

Me whakamahi te utauta rārangi Google Maps hei ine i te tawhiti e eke pahikara ana te ākonga ki te kura i ia rā.

[Inehia te tawhiti i waenga i ngā wāhipū (Google Maps Help)](https://support.google.com/maps/answer/1628031?co=GENIE.Platform%3DDesktop&hl=en)

**Tautuhia** te mahere. (He aha te mapi?)

**Me whakaahua** ngā huānga o tētahi mahere.

Me hōpara i ngā āhuatanga rerekē o te mahere (mahere o te kura, mahere o te wāhi paetata, ngā mahere rori, Google Maps, mahere taonga, mahere tawhito o te ao, ngā tūtohi whakaterenga, ngā mahere rārangi hua, ngā mahere whenua, aha atu, aha atu).

**Me hanga** he mahere paetata hukihuki mō ō inenga tawhiti eke pahikara, **te tautuhi**rānei i ngā wāhi me ngā tawhiti i tētahi mahere onāinaei o tō rohe.

## Whakakapi

### Wāhanga huritao

He aha ngā mea e mōhio ana koe kāore koe i te mōhio mō te ine me te whakamahere i te tawhiti i haerehia ina eke pahikara?

He aha ngā mea i ako koe he hou ki a koe mō ngā tawhiti i haerehia ina eke pahikara?

He aha ngā mea ka whakaputa whakaaro mō ngā tawhiti i haerehia ina eke pahikara?

Whakamahia ngā urupare a ngā ākonga hei tuku whakatau mō ngā wāhanga whai ake.

### Rūpiki aromatawai-whaiaro hira

|  |  |  |  |  |
| --- | --- | --- | --- | --- |
| **Whakaaroaro** | **Whakahaere whaiaro** | **Te whakauru me te tautoko** | **Te whai pānga ki ētahi atu** | **Te whakamahi tohu reo me ngā kupu** |
| Whakapakaritia te kanohi arohaehae (arokā wāhitanga) mō ngā wāhi me ngā mahi kāore i te haumaru ina pahikara ana koe. | Kia tika te āhua i a koe i runga pahikara, i waenga pahikara hoki.  Ko te āhua me te wairua pai ko te whakaū kia 'ngahau te eke pahikara me ngā wāhi haumaru'. | Te whakaatu mōhio ki ngā take paetata mō te eke pahikara.  Me tino whai wāhi atu ki ngā take hapori e pā ana ki te whakangahau me te noho haumaru ina eke pahikara  Te tautoko i ngā wāhi me ngā huihuinga paetata kia 'ngahau me te haumaru te eke pahikara'. | Te pāhekoheko me ētahi atu ki te waihanga i ngā wāhi pahikara 'ngahau me te haumaru' i te kura me te hapori. | Te whakamāori i ngā karere i roto i ngā kōrero mō te 'eke pahikara kia ngahau me ngā wāhi haumaru'.  Te whakamahi i ngā tohu reo me ngā kupu hei whakaputa i ngā karere mō te 'ngahau o te eke pahikara me ngā wāhi haumaru'. |

Mō ētahi atu kōrero mō ngā rūpiki aromatawai-whaiaro hira, tirohia te Āpitihanga B.