# BikeReady Akoranga 4

Te whakawhanake pūkenga mō te tirotiro ki ngā aronga katoa hei tautuhi pūmate

## Te whakamahere mō te Akoranga 4

### Arotahi ki ngā pūkenga

Te tirotiro huri noa, me muri hoki


* Me tirotiro, me kohikohi anō i ngā mōhiohio (tere, tawhiti, aha atu, aha atu).
* Tirotiro whakamutunga (kaiwhakaora) i muri i a koe mā tō pakihiwi mauī.
* Mā te pētara haere tonu i a koe e tirotiro haere ana ka āwhina kia noho tautika koe.

### Te huritao mō te wāhanga whakangungu pūkenga eke pahikara

**Kōrerohia ngā akoranga hou me te kaiako akomanga**

**Tautohua** ngā wheako i ngahau ki ngā ākonga i whai wāhi ki ngā whakangungu pūkenga pahikara mō te arokā wāhitanga. Tāhopukia ō kitenga ki tētahi Ngaku SOLO.

**Tātuhia** ngā pikitia (hopu whakaahua, ataata rānei) e ai ki ngā āki e whai ake.



* He aha ngā mea i pārekareka ki a koe i a koe i whakauru ki te akoranga pūkenga pahikara? [Hangangamaha SOLO – tapawhā roa]
* He aha i pērā ai ki ōu whakaaro? [Pānga SOLO – mirumiru kōrero]
* He aha ngā whakaaro ka toko ake ki a koe mō ngā kaieke pahikara, te eke pahikara hoki/rānei? [Waitara SOLO whānui ake]

**Tāpirihia ki te rārangi akomanga** o ngā wheako ngahau katoa i pā ki ngā ākonga i te wā e whakangungu pūkenga pahikara ana.

Tautohua ngā **kupu me ngā kupu hou** i whakaurua ki te wāhanga whakangungu. Tohua ngā kupu me ngā kupu hou.

Hei tauira, tiro, pānui, ine, whakapuaki, whai mārama, te whakamārama, whakamāori, whakapae, whakaatu, matapae, ngā āhuatanga ā muri ake, tuku whakatau, mahi mahinga, whakaware, mōrea, arotahi.

Tāpirihia ngā kupu me te tikanga o te kupu ki te rārangi kupu a te akomanga/rōpū. Tautohua ngā kupu rerekē ka whakamahi ki tētahi Tūtohu Kupu Frayer.

### Ngā whai wāhitanga mō te whakawhitiwhiti me te hapori

*Me honohono ki ngā tāngata me ngā whakahaere i roto i te hapori e matatau ana ki* ***ki te arokā wāhitanga, me te whakatau tata tere me te tere i haerehia e ngā pahikara.***

Me honohono ki ngā tāngata, whakahaere hoki i roto i tō hapori ka hiahia pea ki te haere atu, te manaaki rānei i ngā ākonga e hiahia ana ki te rapu kōrero atu anō mō te arokā wāhitanga me ngā pānga o te pōrearea.

Hei tauira, whakapā atu ki te hunga tuku whakatau uaua e ai ki te taiao e pae ana i a rātau, pērā i ngā kaimahi whakahaere rererangi, ngā kaiwhakahaere ikiiki rererangi, ngā kairēhi wakarā, ngā kaiwhakatere kaipuke, ngā kaimahi ratonga ohorere (ngā kaipatu ahi, ngā kaitaraiwa waka tūroro, ngā kaimahi rūma ohotata me ngā āpiha pirihimana), ngā kaitaraiwa waka me ngā kaieke pahikara.

I ētahi wā mā te mōhio ki te āhua o te whakaware i ō tātau whakaaro ka āwhina kia tapatahi tonu te whakaaro ki te taiao whānui. Ko te oranga o ngā tohunga tūmatarau kei roto i te whakaware i ngā whakaaro o te hunga mātakitaki.

### Te hāngai ki ngā wāhi ako o Te Marautanga o Aotearoa

Tirohia te Tirohanga Whānui o Ngā Wāhi Ako o Te Marautanga o Aotearoa. Tirohia te rauemi mō Ngā Whāinga Paetae me Ngā Koronga Akoranga (T1 ki te 4).

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Te reo Pākehā | Te Whakarongo, Pānui me te Tirotiro | | | | | | Te Kōrero, Tuhituhi me te Whakaatu | | | | |
| Ngā Toi - Whakaari | Te Mārama ki Ngā Toi i roto i ngā Horopaki | | Te Whakawhanake i Ngā Mōhio Whaitake | | | | Te Waihanga Whakaaro | | | Te Whakawhitiwhiti me te Whakamāori | |
| Hauora me te Mātauranga Whakakori | Hauora Whaiaro me te Whanaketanga ā-Tinana A - A3 Whakahaerenga Haumaru | | | | | Ngā Hapori Hauora me Ngā Taiao S - D2 Ngā Rauemi Hapori | | | | | |
| Pāngarau me te Tauanga | Tau me te Mahi Taurangi | | | | | | | | | | |
| Ngā rautaki tau me ngā mōhiotanga | | | Ngā whārite me ngā kīanga | | | | | Ngā tauira me ngā hononga | | |
| Pūtaiao | Te Āhua o te Pūtaiao | | | | | | | | | | Ō Ahupūngao |
| Te mārama ki te pūtaiao | Te tūhura pūtaiao | | | Te whakawhitiwhiti i roto i te pūtaiao | | | Te whakauru me te tautoko | | | Te uiui ā-kiko me ngā ariā ōkiko |
| Ngā Pūtaiao Pāpori | Tuakiri, Ahurea me te Whakahaere | | Te Wāhi me te Taiao | | | | Te Ukiuki me te Huringa | | | Te Ao Ōhanga | |
| Hangarau | Tikanga Hangarau | | | Mōhiotanga Hangarau | | | | | Te Āhua o te Hangarau | | |

## Ngā mahinga akomanga

Te whai māramatanga pāpaku me te matawhānui hei tautoko i te Akoranga Pūkenga Eke Pahikara 4.

### Te whakatipu i te mārama o ngā ākonga mō te arokā wāhitanga ina eke pahikara

Ko tētahi āhuatanga nui o te arokā wāhitanga ko te arotahi. Me kite ngā kaieke pahikara i ngā tuma, ngā mōrea rānei kei te huarahi, e whakamahi ana i tēnei arokā wāhitanga hei whakahaere me te kōwhiri i ngā whanonga haumaru rawa i ngā wāhi pahikara paetata rerekē.

Me whai whakaaro ki ngā āhuatanga rori pūmate e:

* taea te whakatū wawe tētahi pahikara: ngā āhuatanga tē taea te neke e tino nui rawa ai ngā tōpana ka pā ki ngā tinana o ngā kaieke pahikara i tētahi tukinga
* rehurehu ai i te rori: ngā rori kōpikopiko, ngā kokonga koi me ngā rōnaki tūpou
* ahu mai ana i ngā mata o te rori, ngā aupikinga me ngā piko: ngā rori kōpikopiko, ngā kokonga koi, ngā rōnaki tūpou, ngā poka, me ngā mata kōhatuhatu
* ahu mai ana i ētahi atu waka: te nui o te ikiiki e haere ana me ngā taraka nui
* ahu mai ana i ngā raruraru mate ki te hunga e whakamahi ana i te rori: ngā kaiwhakamahi rori e pāngia ana e te pōātinitini, whakapairuaki, mate manawa, rūhā rānei
* ahu mai i te whakamahi utauta i runga i te haumaru kore e ngā kaiwhakamahi rori: ngā kairēhi rori, te whakamahi i ngā papareti, perēme rānei i runga i te haumaru kore.
* ahu mai ana i ngā kararehe: ngā kaipāmu e neke ana i ngā kararehe hei miraka
* ahu mai i ngā tamariki e haere ana i te rori, i te taha hoki: ngā rori i te taha o ngā kura i te tīmatanga, i te mutunga rānei o te rā kura, ngā rori rānei he tūnga pahi kura kei te taha
* ahu mai ana i ngā kaumātua: ngā rori e whakahipa ana i ngā pā ahungarua, ngā whare okioki rānei
* ahu mai i ngā rongoā, waipiro, ētahi atu whakapeto whakapōauau rānei e te hunga whakamahi i te rori: ngā rori tūtata ki ngā pāparakāuta, wāhi pāti rānei
* ahu mai i ngā āhua ā-whatumanawa o ngā kaiwhakamahi rori: ngā rori tūtata ki ngā hōhipera, ngā kura, ngā wāhi hākinakina rānei
* whakaware i ngā kaieke pahikara: ngā aituā, ngā mahinga rori, ngā pānui hokohoko i te taha o te rori
* ahu mai i ngā huarere: ua, tio, porohau, hana rā, kōnakonako, kohu, horo, me ngā rākau i hinga.

Mēnā kei te mōhio tātau kei te aha, ka taea te whakarite me pēhea te wherawhera, te whakahaere rānei i ngā pūmate kia pai ake ai.

### 4.1. Te arotahi

[Te whakahiato mai i ngā huatau, whai pānga ki ngā whakawhānui huatau]

[Ngā Hono ki Ngā Wāhanga Akoranga o Te Marautanga o Aotearoa]

I te kura ka kōrero tātau i ētahi wā mō te ako ki te whakarongo. Ko te tikanga o tēnei ko te āta whakarongo kia mārama ai he aha e kōrerohia mai ana, kaua te whakarongo kia mutu te kōrero kia pai tā ai tātau kōrero.

Mā korā hoki, te whakaatu i te arokā wāhitanga me arotahi ngā kaieke pahikara, ā, me mataara hoki ki ngā mea katoa kei te haere i waenga i a rātau.

Ka taea e ngā ākonga ngā pūmate te kite i te taha mauī, matau, i mua, i muri me ngā mea e haere mai ana. Ina urupare ana ki ngā pūmate, me tirotiro haere ngā kaiwhakamahi rori he aha kei te rori i mua (12 hekona i mua), i muri me ngā taha, me ngā wāhi pura.

Me tono ngā rōpū ākonga o te 3-5 ki te waihanga i tētahi tauira ahutoru, te whakakaupapa rānei i tētahi whakaahua o tētahi rori paetata.

Me whakatītina ngā ākonga ki te tirotiro i mua rā anō, i muri me ngā taha i a rātau e tirotiro ana i tō rātau ara tauira.

E hia ngā tuma, pūmate ka taea te whakauru mai?

|  |
| --- |
| **Āhuatanga taiao, te pūmate ka taea rānei** |
|  |
|  |
|  |
|  |
|  |

Tuhia ngā āhuatanga katoa i roto i te taiao e pā mai ai pea tētahi pūmate ki ngā kaieke pahikara.

Hei tauira: ngā kaihīkoi kaumātua, he koretake ngā rama, ngā kōhungahunga i runga papaneke, ngā taiohi e hīkoi ana me te katakata haere ana, ngā putanga tūnga waka hōhipera, ngā tauranga waka rīhi, ngā awakari, ngā rori kore wehenga, rerenga ikiiki nui, rori whāiti, rori tūpou, ngā kūititanga tūhonohono maha, ngā tohu tuku, ngā tohu tū, ngā whakawhitinga kaihīkoi, ngā whakawhiti rori, ngā wehenga rori, ngā kura tuatahi, ngā mahinga rori, ngā rōpū whakangungu kaieke pahikara, ngā kurī karore.

### 4.2. Te mārama ki te āhuatanga

[Te whakahiato mai i ngā huatau, whai pānga ki ngā whakawhānui huatau]

[Ngā Hono ki Ngā Wāhanga Akoranga o Te Marautanga o Aotearoa]

Whakahiatohia ngā pūmate katoa hei wahanga i tētahi rauemi akomanga o ngā pūmate arokā wāhitanga ka taea mō ngā kaieke pahikara.

Kōmakatia ngā pūmate ki ngā kōwae. Ka auaha pea ngā ākonga i ō rātou ake rōpū pērā i ngā tāngata, ngā wāhi, ngā āhuatanga o te rori, ērā atu waka, te huarere me ngā āhuatanga taiao.

Tonoa ngā ākonga ki te:  
Tātuhi i tētahi tūtohi, kia 3 ngā tīwae i roto.

Ki te tīwae mauī rawa, tuhia kia 5 ngā āhuahira rori ka pūmate pea ka taea e tētahi kaieke pahikara te tautohu ina tirotiro ana i te rori.

Ki te tīwae o waenga, whakamāramahia ngā take he pūmate pea ēnei mea e 5 ki te kaieke pahikara. Kōrerorero ki ētahi atu kaieke pahikara ngaio kia kitea ai ētahi atu ara mō te ārai, te whakahaere rānei i aua pūmate.

Ki te tīwae matau, whakamārama mai me pēhea te whakahaere i te pūmate. He aha te mahi ka taea, me whai rānei te kaieke pahikara? I ētahi wā ko te tikanga pai rawa hei whakarite i tētahi pūmate ko te ārai.

|  |  |  |
| --- | --- | --- |
| **Shape  Description automatically generated** | **Shape, circle  Description automatically generated** | **Shape, logo  Description automatically generated** |
| **Āhuatanga taiao/ pūmate ka taea** | **Te pūtake o te pūmate/mōrea**  *He pūmate tēnei i te mea ...* | **Me pēhea te whakarite i te pūmate**  *Ka taea tēnei whakahaere mā te ...* |
|  |  |  |
|  |  |  |
|  |  |  |
|  |  |  |
|  |  |  |

### 4.3. Te tuku whakatau mō ngā mahi whai ake

[Te whakahiato mai i ngā huatau, whai pānga ki ngā whakawhānui huatau]

[Ngā Hono ki Ngā Wāhanga Akoranga o Te Marautanga o Aotearoa]

Tonoa ngā ākonga ki te:

Whakaritea he ara pahikara mō tētahi haerenga haumaru, e tuku whakatau ana hei whakaiti i ngā pūmate rori mō te ara.

Ko tētahi pūkenga matua mō ngā kaieke pahikara ko te whakariterite i tētahi ara mō te haerenga haumaru, e whai whakaaro ana ki ngā pūmate rori. Ina eke pahikara koe ki te kura mō te wā tuatahi ka whai koe i tētahi ara e mōhio ana koe. He ara haumaru pea tēnei mō te waka, kaihīkoi rānei engari ehara pea i te ara haumaru rawa mō te kaieke pahikara.

I tēnei mahinga ka rangahau koe i te ara haumaru rawa mai i tō kura ki tō kāinga mō te kaieke pahikara.

Me hīkoi e koe te ara ka whāia e te kaieke pahikara kia haere haumaru ia mai i tōna kāinga ki tētahi wāhi ake.

Me whakamahi e koe te arokā wāhitanga hei tautohu i ngā pūmate ka taea mō ngā kaieke pahikara. (Tirohia a runga.)

Whakamahia a Google Maps, tētahi mahere ā-tuhi rānei hei tohu i ngā pūmate ka taea mō te 'ara haumaru rawa' mai i te kāinga ki te kura.

Me tuari ēnei mahere ki te hapori kura.

## Whakakapi

### Wāhanga huritao

He aha ngā mea e mōhio ana koe kāore koe i te mōhio mō te arokā wāhitanga ina eke pahikara?

He aha ngā mea i ako koe he hou ki a koe mō te arokā wāhitanga ina eke pahikara?

He aha ngā mea ka whakaaroaro koe mō te arokā wāhitanga ina eke pahikara?

Whakamahia ngā urupare a ngā ākonga hei tuku whakatau mō ngā wāhanga whai ake.

### Rūpiki aromatawai-whaiaro hira

|  |  |  |  |  |
| --- | --- | --- | --- | --- |
| **Whakaaroaro** | **Whakahaere whaiaro** | **Te whakauru me te tautoko** | **Te whai pānga ki ētahi atu** | **Te whakamahi tohu reo me ngā kupu** |
| Whakapakaritia te kanohi arohaehae (arokā wāhitanga) mō ngā wāhi me ngā mahi kāore i te haumaru ina pahikara ana koe. | Kia tika te āhua i a koe i runga pahikara, i waenga pahikara hoki.  Ko te āhua me te wairua pai ko te whakaū kia 'ngahau te eke pahikara me ngā wāhi haumaru'. | Te whakaatu mōhio ki ngā take paetata mō te eke pahikara.  Me tino whai wāhi atu ki ngā take hapori e pā ana ki te whakangahau me te noho haumaru ina eke pahikara  Te tautoko i ngā wāhi me ngā huihuinga paetata kia 'ngahau me te haumaru te eke pahikara'. | Te pāhekoheko me ētahi atu ki te waihanga i ngā wāhi pahikara 'ngahau me te haumaru' i te kura me te hapori. | Te whakamāori i ngā karere i roto i ngā kōrero mō te 'eke pahikara kia ngahau me ngā wāhi haumaru'.  Te whakamahi i ngā tohu reo me ngā kupu hei whakaputa i ngā karere mō te 'ngahau o te eke pahikara me ngā wāhi haumaru'. |

Mō ētahi atu kōrero mō ngā rūpiki aromatawai-whaiaro hira, tirohia te Āpitihanga B.