# BikeReady Akoranga 5

Whakaaturia ngā pūkenga mō te tohu matau/mauī/tū me te kore e raruraru.

## Te whakamahere mō te akoranga 5

### Arotahi ki ngā pūkenga

Te tohu matau/mauī/tū me te kore e raruraru - me whakaaroaro:


* e hia te roa mō te tohu
* ko wai te hunga me whakaatu tohu kei te aha koe
* ko tēhea te ringa ka whakamahia e koe mō ia tohu
* ko tēhea te tohu ka whakamahia, ā, mō āhea whakamahi ai.

### Te huritao mō te wāhanga whakangungu pūkenga

**Kōrerohia ngā akoranga hou me te kaiako akomanga**

**Tautohua** ngā wheako i ngahau ki ngā ākonga i te whai o ngā whakangungu pūkenga pahikara mō te whakaatu tohu. Tāhopukia ō kitenga ki tētahi Ngaku SOLO.

**Tātuhia** ngā pikitia (hopu whakaahua, ataata rānei) e ai ki ngā āki e whai ake.



* He aha ngā mea i pārekareka ki a koe i a koe i whakauru ki te whakangungu pūkenga pahikara? [Hangangamaha SOLO – tapawhā roa]
* He aha i pērā ai ki ōu whakaaro? [Pānga SOLO – mirumiru kōrero]
* He aha ngā whakaaro ka toko ake ki a koe mō ngā kaieke pahikara, te eke pahikara hoki/rānei? [Waitara SOLO whānui ake]

**Tāpirihia ki te rārangi akomanga** o ngā wheako ngahau katoa i pā ki ngā ākonga i te wā e whakangungu pūkenga pahikara ana.

Tautohua ngā **kupu me ngā kōrero hou** i whakaurua ki te wāhanga whakangungu pūkenga pahikara. Tohua ngā kupu me ngā kupu hou.

Hei tauira: karere, kaituku, kaiwhiwhi, weteoro, tuhioro, hongere, whakahoki kōrero.

Tāpirihia ngā kupu me te tikanga o te kupu ki te rārangi kupu a te akomanga/rōpū. Tautohua ngā kupu rerekē ka whakamahi ki tētahi Tūtohu Kupu Frayer.

### Ngā whai wāhitanga mō te whakawhitiwhiti me te hapori

*Me honohono ki ngā tāngata, whakahaere hoki i roto i tō hapori e matatau ana ki te* ***tohu me te whakawhitiwhiti.***

Me honohono ki ngā tāngata, whakahaere hoki i roto i tō hapori ka hiahia pea ki te haere atu, te manaaki rānei i ngā ākonga e hiahia ana ki te rapu kōrero atu anō mō te whakawhitiwhiti me te tuku tohu.

Hei tauira, whakapā atu ki te hunga e tuku tohu ana i roto i ā rātau mahi, me pōhiri mai rānei ngā tāngata e whakamahi whakawhitiwhiti i roto i ā rātau mahi kia haere ake ki a koutou, pērā i ngā kaimātai hinengaro, kaiwhakarata kurī, kaipūkaha tāhiko.

### Te hāngai ki ngā wāhi ako o Te Marautanga o Aotearoa

Tirohia te Tirohanga Whānui o Ngā Wāhi Ako o Te Marautanga o Aotearoa. Tirohia te rauemi mō Ngā Whāinga Paetae me Ngā Koronga Akoranga (T1 ki te 4).

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| *Te reo Pākehā* | *Te Whakarongo, Pānui me te Tirotiro* | | | | | | | *Te Kōrero, Tuhituhi me te Whakaatu* | | | | | |
| Ngā Toi - Whakaari | Te Mārama ki Ngā Toi i roto i ngā horopaki | | Te Whakawhanake i Ngā Mōhio Whaitake | | | | | Te Waihanga Whakaaro | | | | Te Whakawhitiwhiti me te Whakamāori | |
| Hauora me te Mātauranga Whakakori | Hauora Whaiaro me te Whanaketanga ā-Tinana A - A3 Whakahaerenga Haumaru | | | | | | Ngā Hapori Hauora me Ngā Taiao S - D2 Ngā Rauemi Hapori | | | | | | |
| Pāngarau me te Tauanga | *Āhuahanga me te Inenga* | | | | | | | | | | | | |
| Inenga | | | Hanga | | | | | | | Tūnga me te ahu | | |
| Pūtaiao | *Te Āhua o te Pūtaiao* | | | | | | | | | | | | Ō Ahupūngao |
| Te mārama ki te pūtaiao | Te tūhura pūtaiao | | | | Te whakawhitiwhiti i roto i te pūtaiao | | | Te whakauru me te tautoko | | | | Te uiui ā-kiko me ngā ariā ōkiko |
| Ngā Pūtaiao Pāpori | Tuakiri, Ahurea me te Whakahaere | | Te Wāhi me te Taiao | | | | | Te Ukiuki me te Huringa | | | | Te Ao Ōhanga | |
| Hangarau | Tikanga Hangarau | | | | Mōhiotanga Hangarau | | | | | Te Āhua o te Hangarau | | | |

## Ngā mahinga akomanga

Te whai māramatanga pāpaku me te matawhānui hei tautoko i ngā wāhanga pūkenga pahikara.

### Te whakatipu i te mārama o ngā ākonga mō te whakawhitiwhiti mā te tuku tohu ina eke pahikara

**He aha te tohu ā-ringa?**

Whakamahia ai e ngā kaieke pahikara ngā tohu ā-ringa hei whakaatu ki ētahi atu kaiwhakamahi rori kei te aha rātau.

[Te tohu (New Zealand code for cycling)](https://www.nzta.govt.nz/roadcode/code-for-cycling/signalling/)

He aha ngā mea e whakawhitiwhitihia i roto i te tohu ā-ringa? He aha te karere?

A picture containing text, toy, clipart

Description automatically generated

Ngā atahanga mai i The New Zealand code for cycling.

**Mō āhea whakamahi ai i ngā tohu ā-ringa?**

Me mātua whakamahi i ngā tohu ā-ringa i te 3 hēkona i mua i te:

* te neke ki te ikiiki
* tū
* huri mauī
* huri matau
* neke mai i tētahi ara.

### 5.1. He aha te whakawhitiwhiti? Tautuhia te whakawhitiwhiti

[Te whakahiato huatau]

[Ngā Hono ki Ngā Wāhanga Akoranga o Te Marautanga o Aotearoa: Hauora me te Mātauranga Whakakori Tinana, Mātauranga Tangata]

Pā mai ai te whakawhitiwhiti ina tukuna e tētahi **kaituku** tētahi karere whai mōhiohio ki tētahi **kaiwhiwhi**. Kua roa e tuku karere ana te tangata tētahi ki tētahi mai rā anō i ngā wā tuauriuri whāioio.

Tonoa ngā ākonga kia mahi tahi i rō rōpū iti ki te whakarārangi i ngā tikanga rerekē katoa o te whakawhitiwhiti [whakaurua he kararehe rata, hei tauira, he ngeru, karoro].

Hei tauira: te oro, ngā tohu ā-ringa, ngā whanonga tāruarua.

Whakarārangihia mai ngā āhuatanga katoa e whakamahia ana e ngā tāngata ki te whakawhitiwhiti.

Hei tauira: horu, tohu ā-tinana, kōrero, tohu (ngā toka, te whakapiko peka), ngā kararehe hemo, ngā kaitangi ā-tāone, ngā tākai kiri kararehe, ngā taputapu whaiaro (rīngi, hangahanga), ngā ahi (ngā whakapua), ngā pānui i runga kūaha, moana, hōiho, rēra, rori, ngā tohu kara, reo rotarota, waehere Morse, kōhauhau (hiko, tuku waea, hono iarere, ahokore, hīhī pōkākā), ngā waea whakaahua, īmēra, SMS, ataata, whakaahua matihiko.

Whakamahia ai e ngā kaieke pahikara ngā tohu ā-ringa hei whakawhitiwhiti ki ētahi atu kaiwhakamahi rori kei te aha rātau.

Tautohu i pēhea te whakawhitiwhiti a ngā tāngata i mua i tā tātau whiwhi hiko.

Me kōmaka he kohinga o ngā atahanga, ahanoa rānei ki ērā he whaitake mō te whakawhitiwhiti me ērā kāore i te whaitake mō te whakawhitiwhiti.

Kimihia te reo tinana tōtika mō te mihi ki ētahi atu i ngā ahurea rerekē (kia ora, hei konā).

**Te tuku me te whiwhi karere i roto i ngā tau maha**

Tonoa ngā ākonga ki te:

Ohia manomano i ngā mea katoa e mōhio ana rātau mō te tuku me te whiwhi karere. Tirohia te rārangi o ngā āhuatanga o mua mō te whakawhitiwhiti me ngā huatau hou mai i te akoranga whakangungu pūkenga mō ngā tohu ā-ringa.

Me tuhi ia whakaaro, huatau rānei mō tētahi tapaono pātea wehe kē.

Me whakamahi ngā āki i raro hei wetewete haere anō i ngā huatau o ngā ākonga mō ngā tohu ā-ringa me ētahi atu karere mō te ngahau me te noho haumaru i runga pahikara. Me whakaaroaro mō ngā karere:

* mō te noho haumaru
* mō te tīmata me te tū (te whakatere ake me te whakapōturi)
* mō te huri i te ahunga
* mō ngā pūmate ka taea - kia tūpato
* te kī āe, kāo rānei
* ka whakamahi hangarau hei tuku, whiwhi rānei
* mō te mihi ki ētahi atu
* mō te ewe whenua, tuakiri rānei.

Te mahi ā-rōpū, me tapahi ia tapaono mai i ngā tātauira, ā, ka rōpinepine e ai ki raro.

Shape

Description automatically generated

Me whakamārama i te take i mahia e rātau ngā tūhononga kia tika ngā taha i waenga i ngā tapaono takitahi (me whakamahi ngā tūhononga pērā i te 'nā te mea...', me te 'kia...').

Ina mutu tō whakariterite i ngā tapaono, me tūmuri ka titiro ki te kohinga tapaono (te akitu e hono tahi ai ngā tapaono e toru).

Me tuku kōrero whānui mō te āhua o te hononga i waenga i ngā whakaaro ('Ki a mātau, ko ngā karere/whakawhitiwhiti me ētahi atu mō te... i te mea ... i te mea ...').

Me tuari ēnei kōrero whānui mō ngā karere me te whakawhitiwhiti me ētahi atu.

Me whakamahi ngā huatau mai i ngā matapaki e pā ana ki ngā mahinga tapaono hei whiriwhiri i tētahi karere mō ngā tohu ā-ringa hei āwhina i ngā ākonga kia haumaru ai i a rātau e eke pahikara ana. Hei tauira, 'Ko tā mātau karere haumaru hira ki ngā kaieke pahikara ko te...

Me tuhi ngā karere haumaru ki ngā pepa nui me te whakaatu haere i te rūma.

Me whakahaere he pōti akomanga mō te karere pai rawa kia noho haumaru ai mātau ina eke pahikara.

**Ngā tātauira tapaono**

Whakamahia te taupānga iPad a HookED SOLO hei hanga me te whakarite i ngā tapaono

[SOLO Hexagons (App Store)](https://apps.apple.com/nz/app/solo-hexagons/id1023237205)

[Pūwhakaputa HookED SOLO Hexagon](https://pamhook.com/solo-apps/hexagon-generator/)


[Tātauira matua SOLO Hexagon](https://pamhook.com/wiki/File:HookED_SOLO_Hexagons_Template_Primary_Y012.pdf)

[Tātauira tuarua SOLO Hexagon](https://pamhook.com/wiki/File:HookED_SOLO_Hexagons_Template_Secondary.pdf)

**Ngā karere tohu ā-ringa ka whakamahia ina eke pahikara**

Tonoa ngā ākonga kia: **Mātakina** tētahi kaieke pahikara e whakamahi ana i ngā tohu ā-ringa hei whakawhitiwhiti i tētahi karere.   
Tīpakohia tētahi tikanga mō te whakawhitiwhiti mai i te rārangi i runga ake ka whakaahua āmikitia. Hei tauira, ina huri mauī.

**Me whakaahua** te karere tohu ā-ringa i tukuna e tētahi kaieke pahikara. Me whakamahi tētahi Mahere Whakaahua ++ a HookED me tētahi Rūpiki Aromatawai-whaiaro hei whakatauira i ō whakaaro. (Tirohia i raro.)



Diagram

Description automatically generated

[Me pēhea te Matapaki (mā te whakamahi i tētahi HookED SOLO Taxonomy Discuss Map (YouTube)](https://youtu.be/9jyleT3tPc0)

Me kī kei runga koe i tētahi pahikara e haere ana i te kura.

Me kōwhiri tētahi o ngā karere tohu ā-ringa i runga ake me te whakatauira i tēnei karere ki ētahi atu ākonga. Me pēhea tātau e mōhio ai mēnā i tutuki te whakawhakawhiti i tō karere - i kitea, i mārama?

### 5.2. Te mārama ki te tikanga o ngā karere

[Te whakapāpā huatau]

[Ka hono ki Ngā Wāhi Ako o Te Marautanga o Aotearoa: Waihanga Whakamārama Reo Ingarihi; Hangarau; Mātauranga Tangata]

**Te whakaraupapa i tētahi karere mā ngā rongo**

He aha ngā rongo kei roto i te tuku me te whiwhi i ngā karere?

Tuhia ngā tono katoa e pā ana ki te whakawhitiwhiti me ngā tohu ā-ringa.

Me whakaraupapa te ara o tētahi karere (mai i te whakawaehere ki te wetewere).

Me waihanga he whakaaturanga pātū e whakaatu ana i te raupapa o ngā rongo kei roto ina tutuki te tuku a tētahi kaieke pahikara i tētahi karere ka whiwhi i ētahi atu.

**Te whakamārama i ngā pūtake me ngā mutunga iho o ngā karere**

Me uiui i te hunga kaingākau ki ngā pukapuka ka haere ki te whare pukapuka ki te tautohu i ngā pukapuka pikitia a ngā tamariki, ngā pukapuka whakairoiro me ngā pukapuka kōmeke mō ngā karere.

Me tuhi ngā taitara e whakamārama ana i:

* ngā pūtake mō te tuku karere
* ngā mutunga mai o te whiwhi karere
* ngā mutunga mai o te kore whiwhi karere
* ngā pūtake mō te hē o tētahi karere nā te hē o te whakawhiti
* ngā pūtake mō te hē o tētahi karere nā te hē o te wetewete.

Me tiri tō rārangi pukapuka me ētahi atu e hiahia ana i ngā rauemi mō te mahi tahi me ngā taiohi mō te hiranga o te whakawhitiwhiti karere i roto i ngā mahi o ia rā.

**Te whakarōpū karere**

Ka huri i te hangarau te āhua o tā tātau whakawhitiwhiti.

Me kōrero ki ngā mātua (kuia, koroua rānei) mō te whakawhitiwhiti i ēnei rā me mua.

Me tautohu ētahi tino ōritetanga, rerekētanga hoki i roto i ngā tikanga e whakamahia ana.

Me whakarōpū tētahi tīpakonga o ngā tikanga whakawhitiwhiti mā te whai i ngā kōrero kapikapi e whai ake: te maha o ngā tāngata ka taea te whiwhi karere, te tawhiti o te haere o te karere, te wā e tukuna ai te karere, ngā taonga taketake e hiahiatia ana, aha atu, aha atu.

Tirohia te tukutuku tauira i raro:


|  |  |  |  |  |  |  |
| --- | --- | --- | --- | --- | --- | --- |
|  | Horu | Ngā whakapua | Ngā tohu | Ngā pū | Reo | Tuhituhi |
| Te maha o ngā tāngata | ētahi i tō taha | ngā tāngata tokomaha ake | te hunga whakahipa | ētahi tāngata | ko te tikanga i waenga i te kotahi me ētahi torutoru noa | ngā tāngata tokomaha |
| Te tawhiti | tata | tino tawhiti atu (km) | ngā tawhiti nui | ngā tawhiti nui, e ai ki te wā | tawhiti nui, wawe tonu | tawhiti nui, wawe tonu |
| Wā e wātea ana | awatea me te pō | awatea anake | awatea anake | awatea me te pō | ahakoa te wā, ahakoa te wāhi | ahakoa te wā, ahakoa te wāhi |
| Ngā taonga taketake | ngā tāngata | ahi | ngā ahanoa e pae ana | pepa  waituhi | waea | waea |

Me whakataurite te whakamahinga o ngā tohu ā-ringa e te kaieke pahikara me tētahi atu tikanga whakawhitiwhiti.

Me whakamahi te Mahere whakataurite SOLO a HookED SOLO me te rūpiki aromatawai whaiaro i raro hei whakatauira i ō whakaaro.

Tirohia te:

[Me pēhea te whakataurite me te whakatauaro mā te whakamahi i tētahi HookED SOLO Taxonomy Discuss Map (YouTube)](https://youtu.be/KY0YaOBzlpM)

****

Diagram

Description automatically generated

### 5.3. Te waihanga i tētahi pukapuka kōmeke hukihuki mō te whakamahi a ngā kaieke pahikara i ngā tohu ā-ringa - me whakauru he karere mō te whakawhitiwhiti tōtika

[Te whakawhānui huatau]

[Ka hono ki Ngā Wāhi Ako o Te Marautanga o Aotearoa: Waihanga Whakamārama Reo Ingarihi;]

He pēhea nei te whaitake o ngā tohu ā-ringa a ngā kaieke pahikara mō te whakamōhio ki ētahi atu kaieke pahikara ka aha ia ā muri ake?

Me tono ngā ākonga ki te mahi i roto i ngā rōpū o te 2-3.

Me whakarite he ngaku pakiwaituhi, he rangatū pūtau ngaku kōmeke rānei e whakawhanake ana i tētahi tohenga whakaawe mō te whakamahi tohu ā-ringa ina eke pahikara.

Me whakamahi te tukutuku i raro hei hukihuki i ngā tohenga e rua.

I te tātauira tuatahi, e whakatairanga ana te kaieke pahikara i te whakamahinga o ngā tohu ā-ringa a ngā kaieke pahikara.

|  |  |  |
| --- | --- | --- |
| Whakapae  He tino whaitake ngā tohu ā-ringa | Pūtake 1 | Tauira 1 |
| Tauira 2 |
| Tauira 3 |
| Pūtake 2 | Tauira 1 |
| Tauira 2 |
| Tauira 3 |
| Pūtake 3 | Tauira 1 |
| Tauira 2 |
| Tauira 3 |
|  | | |

I te tātauira tuarua, ka whakatoko tētahi atu kaieke pahikara i te take e whakahē ana i te whakamahi tohu ā-ringa a ngā kaieke pahikara.

|  |  |  |
| --- | --- | --- |
| Take whakahē | Pūtake 1 | Tauira 1 |
| Tauira 2 |
| Tauira 3 |
| Pūtake 2 | Tauira 1 |
| Tauira 2 |
| Tauira 3 |
| Pūtake 3 | Tauira 1 |
| Tauira 2 |
| Tauira 3 |
| Whakakapi | | |

Me waihanga tēnei whakaaro hei tētahi tohenga whakaawe i waenga i ngā kaieke pahikara e rua i tuhia ki te kōmeke.

Tonoa ngā ākonga ki te:

* Me whakaahua te kaieke pahikara tohu ā-ringa ngaio me te whakamārama i pēhea te whakaawe i a rātau mō te whaitake o ngā tohu ā-ringa.
* Whakaahuahia te kaieke pahikara whakahē i ngā tohu ā-ringa. He aha te take i ākiritia e rātau ngā tohu ā-ringa ina eke pahikara? Me ohia manomano ngā ariā mō tētahi rārangi tukutuku. Hei tauira:

Wāhanga 1. Te ao o ia rā o tō kaieke pahikara i mua i te āhuatanga i tahuri ai ia ki te whakamahi me te taunaki i ngā tohu ā-ringa.

Wāhanga 2. Ngā uauatanga ka pā ki tō kaieke pahikara me te ngana ki te whakaawe i ētahi atu kia whakamahia ngā tohu ā-ringa ina eke pahikara.

Wāhanga 3. Te wāhi hurihanga i roto i te kōrero - e whai hua ai ngā whakapau kaha (kāore rānei) o tō kaieke pahikara ki te whakaawe i ētahi atu ki te whakamahi tohu ā-ringa kia noho haumaru.

Whamamaheretia ō tāpare i mua i te tīmata.

|  |  |  |  |  |
| --- | --- | --- | --- | --- |
| Te whakamahi tohu ā-ringa | | | | |
| Tāpare | Ka aha | Ngā kaieke pahikara | Ngā tautuhinga me ngā taputapu | Whakaupoko |
| Wāhanga 1 |  |  |  |  |
| Wāhanga 2 |  |  |  |  |
| Wāhanga 3 |  |  |  |  |

Me whakamahi ngā nūpepa nui hei tuhi ā-ringa i ngā pūtau ki tō tātauira whārangi kōmeke, te waihanga rānei i tētahi tātauira mā te whakamahi i a Microsoft Word.

Mēnā e wātea ana ngā rauemi tuihono, ka taea anō e ngā ākonga te tiro tuihono ki ngā tātauira pukapuka kōmeke maha ka taea te tikiake.

[Comic Strip Template Resources TES](https://www.tes.com/en-nz/teaching-resource/comic-strip-template-6173017)

[Me pēhea e hanga i tētahi pukapuka pakiwaituhi ki Microsoft Word](https://www.ehow.com/how_6111871_make-comic-book-microsoft-word.html)

He ngahau anō ngā kaihanga pukapuka kōmeke pāhekoheko me ngā kaituhi pukapuka pūrākau e whai ake.

[Read Write Think: Online Comic Creator](https://www.readwritethink.org/classroom-resources/student-interactives/comic-creator)

[Storybird](file:///C:\Users\wayne\Downloads\Storybird)

Me tono whakahokinga kōrero me te tuku whakaaro hei whakapai ake i te papa kōrero pukapuka kōmeke hukihuki. Whakamahia ngā whakaritenga angitu me ngā āki whakahokinga kōrero hei tuku whakahokinga kōrero mārama.

Ngā āki whakahokinga kōrero mā ngā ākonga

* + I pai ki ahau…
  + I ako ahau i te …. mai i tēnei.
  + Tētahi mea ka taea e koe te whakapai ake ko te ...
  + Ā muri ake ka taea e koe te whakamātau i te ...

## Whakakapi

### Wāhanga Huritao

He aha ngā mea e mōhio ana koe kāore koe i te mōhio mō te whakawhitiwhiti mā te whakamahi i ngā tohu ā-ringa ina eke pahikara?

He aha ngā mea i ako koe he hou ki a koe mō te whakawhtiwhiti mā ngā tohu ā-ringa ina eke pahikara?

He aha ngā mea ka whakaputa whakaaro koe mō te whakawhitiwhiti mā te whakamahi i ngā tohu ā-ringa ina eke pahikara?

Whakamahia ngā urupare a ngā ākonga hei tuku whakatau mō ngā wāhanga whai ake.

### Rūpiki aromatawai-whaiaro hira

|  |  |  |  |  |
| --- | --- | --- | --- | --- |
| **Whakaaroaro** | **Whakahaere whaiaro** | **Te whakauru me te tautoko** | **Te whai pānga ki ētahi atu** | **Te whakamahi tohu reo me ngā kupu** |
| Whakapakaritia te kanohi arohaehae (arokā wāhitanga) mō ngā wāhi me ngā mahi kāore i te haumaru ina pahikara ana koe. | Kia tika te āhua i a koe i runga pahikara, i waenga pahikara hoki.  Ko te āhua me te wairua pai ko te whakaū kia 'ngahau te eke pahikara me ngā wāhi haumaru'. | Te whakaatu mōhio ki ngā take paetata mō te eke pahikara.  Me tino whai wāhi atu ki ngā take hapori e pā ana ki te whakangahau me te noho haumaru ina eke pahikara  Te tautoko i ngā wāhi me ngā huihuinga paetata kia 'ngahau me te haumaru te eke pahikara'. | Te pāhekoheko me ētahi atu ki te waihanga i ngā wāhi pahikara 'ngahau me te haumaru' i te kura me te hapori. | Te whakamāori i ngā karere i roto i ngā kōrero mō te 'eke pahikara kia ngahau me ngā wāhi haumaru'.  Te whakamahi i ngā tohu reo me ngā kupu hei whakaputa i ngā karere mō te 'ngahau o te eke pahikara me ngā wāhi haumaru'. |

Mō ētahi atu kōrero mō ngā rūpiki aromatawai-whaiaro hira, tirohia te Āpitihanga B.