# BikeReady Akoranga 6

Te whakaatu pūkenga mō te tū ohorere

## Te whakamahere mō te Akoranga 6

### Arotahi ki ngā pūkenga

Te tū ohorere


* Te mātaki he pēhea te mahi a ia pereki
* Mā te papupapu pereki ka taea te mania te whakatika (tuku ka pēhi anō)
* Ka roa atu te tawhiti o te tū i te mākū.

### Te huritao mō te wāhanga whakangungu pūkenga

**Kōrerohia ngā akoranga hou me te kaiako akomanga**

**Tautohua** ngā wheako i ngahau ki ngā ākonga ina whakauru ana ki ngā whakangungu pūkenga pahikara mō te tū ohorere. Tāhopukia ō kitenga ki tētahi Ngaku SOLO.

**Tātuhia** ngā pikitia (hopu whakaahua, ataata rānei) e ai ki ngā āki e whai ake.



* He aha ngā mea i pārekareka ki a koe i a koe i whakauru ki te akoranga pūkenga pahikara? [Hangangamaha SOLO – tapawhā roa]
* He aha i pērā ai ki ōu whakaaro? [Pānga SOLO – mirumiru kōrero]
* He aha ngā whakaaro ka toko ake ki a koe mō ngā kaieke pahikara, te eke pahikara hoki/rānei? [Waitara SOLO whānui ake]

**Tāpirihia ki te rārangi akomanga** o ngā wheako ngahau katoa i pā ki ngā ākonga i te wā e whakangungu pūkenga pahikara ana.

Tautohua ngā **kupu me ngā kōrero hou** i whakaurua ki te wāhanga whakangungu pūkenga pahikara. Tohua ngā kupu me ngā kōrero hou.

Hei tauira, ngā pereki, tawhiti o te tū, tawhiti, ngā mita, mania, papupapu pereki, ngā tōpana, wakuwaku.

Tāpirihia ngā kupu me te tikanga o te kupu ki te rārangi kupu a te akomanga/rōpū. Tautohua ngā kupu rerekē ka whakamahi ki tētahi Tūtohu Kupu Frayer.

### Ngā whai wāhitanga mō whakawhitiwhiti me te hapori

*Me honohono me ngā tāngata, whakahaere hoki i roto i tō hapori e matatau ana ki te* ***pereki pai ake.***

Me honohono ki ngā tāngata, whakahaere hoki i roto i tō hapori ka hiahia pea ki te haere atu, te manaaki rānei i ngā ākonga e hiahia ana ki te rapu kōrero atu anō mō te pereki.

Hei tauira, me whakapā atu ki te hunga me whakapōturi haere, me tū ohorere rānei mō ā rātau mahi, he whakamahi rānei i ngā pereki i roto i ā rātau mahi.

Kei roto pea i tēnei ko ngā kaipūkaha hoahoa pereki, ngā kaihangarau whakakapi parenga pereki, ngā kaimahi teihana aromatawai waka, ngā kaimahi pokapū aromatawai tukinga, ngā kaipūkaha mata wakuwaku, ngā kaiwhakanao mata mania-kore, ngā kaimahi whare okioki, ngā kaimahi papatio retireti, ngā kairēhi māniania, ngā āpiha pirihimana, ngā kaitūhura tukinga.

### Te hāngai ki ngā wāhi ako o Te Marautanga o Aotearoa

Tirohia te Tirohanga Whānui o Ngā Wāhi Ako o Te Marautanga o Aotearoa. Tirohia te rauemi mō Ngā Whāinga Paetae me Ngā Koronga Akoranga (T1 ki te 4).

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***Te reo Pākehā*** | ***Te Whakarongo, Pānui me te Tirotiro*** | | | | | | | ***Te Kōrero, Tuhituhi me te Whakaatu*** | | | | | |
| **Ngā Toi - Whakaari** | **Te Mārama ki Ngā Toi i roto i ngā horopaki** | | **Te Whakawhanake i Ngā Mōhio Whaitake** | | | | | **Te Waihanga Whakaaro** | | | | **Te Whakawhitiwhiti me te Whakamāori** | |
| **Hauora me te Mātauranga Whakakori** | **Hauora Whaiaro me te Whanaketanga ā-Tinana A - A3 Whakahaerenga Haumaru** | | | | | | **Ngā Hapori Hauora me Ngā Taiao S - D2 Ngā Rauemi Hapori** | | | | | | |
| **Pāngarau me te Tauanga** | ***Āhuahanga me te Inenga*** | | | | | | | | | | | | |
| **Inenga** | | | **Hanga** | | | | | | | **Tūnga me te ahu** | | |
| **Pūtaiao** | ***Te Āhua o te Pūtaiao*** | | | | | | | | | | | | **Ō Ahupūngao** |
| **Te mārama ki te pūtaiao** | **Te tūhura pūtaiao** | | | | **Te whakawhitiwhiti i roto i te pūtaiao** | | | **Te whakauru me te tautoko** | | | | **Te uiui ā-kiko me ngā ariā ōkiko** |
| **Ngā Pūtaiao Pāpori** | **Tuakiri, Ahurea me te Whakahaere** | | **Te Wāhi me te Taiao** | | | | | **Te Ukiuki me te Huringa** | | | | **Te Ao Ōhanga** | |
| **Hangarau** | **Tikanga Hangarau** | | | | **Mōhiotanga Hangarau** | | | | | **Te Āhua o te Hangarau** | | | |

## Ngā mahinga akomanga

Te whai māramatanga pāpaku me te matawhānui hei tautoko i ngā wāhanga pūkenga pahikara.

### Ngā tōpana ki te kaieke pahikara



Ka pēhi te kaieke pahikara i te mata o te rori nā te kukume o te tōpana tō-ā-papa mai i tētahi ahanoa nui, a Papatūānuku. Ka pā te tōpana taumaha ki te iho o Papatūānuku, ā, ka inea ki te niutana (N).

Ka **pana** atu anō te mata o te rori

Te tōpana nā te wakuwaku ki te mata me te parenga hau

Te tōpana tōkiri nā ngā pētara

Ina **okioki ana** he kaieke pahikara, e neke ana rānei ki te **tere aumou** (kāore i te whakatere ake, whakapōturi rānei), ā, kāore i te huri i te hanga, te ahunga rānei, he **ōrite, he tautika ngā tōpana e pā ana ki te kaieke pahikara**.

E kīia ana tēnei i ētahi wā ko te 'neke me tētahi nekehanga mau tonu.'

Ka huria e ngā tōpana tahatahi te tere, ahunga, hanga hoki o tētahi ahanoa.

Ki te kitea e koe tētahi ahanoa e whakatere ake, whakapōturi rānei, te huri rānei i te ahunga, hanga rānei, te āhua kei te pā tētahi tōpana taratahi.

Me pātai ki ngā ākonga kia haere ki tētahi hīkoi akoako āta haere huri noa i te kura e kimi ana i ngā wāhi e pā ana ki ngā tōpana kore taurite. Kimihia ngā ahanoa:

* te whakatere ake, whakapōturi rānei
* te huri i te ahunga
* te huri i te hanga.

### 6.1. Te āhua o te mahi a ngā pereki

[Te whakahiato huatau]

[Ka hono ki Ngā Wāhi Ako o te Marautanga o Aotearoa: Pūtaiao]

**Tautuhia te waku**

He aha tēnei mea te waku?

He ōrite te mahi a ngā pereki pahikara katoa. He tikanga kei roto hei whakapiki i te rahinga o te tōpana wakuwaku e pā ana me te whakamahi i tēnei tōpana wakuwaku kore taurite hei whakapōturi, whakatū rānei i te pahikara.

Me pātai ki ngā ākonga kia takirua te mahi hei waihanga i tētahi hoahoa whakakaupapa hei whakaatu i tētahi o ngā tauākī whakamāramatanga kei raro.

* He tōpana te wakuwaku ka pā ina neke ana ngā mata e rua i runga ake tētahi i tētahi.
* He tōpana te wakuwaku ka ngana ki te aukati i te whakahipa i ngā mata e rua tētahi i tētahi.
* He tōpana te wakuwaku ka taea te nekehanga te atete (e whakapōturi ana te kaieke pahikara), te neke (e whakatere ana te waka) RĀNEI.
* He tōpana te wakuwaku e puta ai te whakawhitinga o te pūngao neke (te pūngao o ngā ahanoa nekeneke) ki te pūngao pōkākā (ki te oro i ētahi wā).

Ka taea te wakuwaku i waenga i:

* ngā mea totoka e rua, hei tauira, te tō i tētahi pāka i te papa; i waenga rānei i ngā wāhanga nekeneke o tētahi mīhini
* te totoka me te wē, pērā i te tangata, i te ika rānei e kau ana i te wai
* te totoka me te hau, pērā i te kaihekerangi e taka ana
* te wē me te hau, pērā i te wai e heke ana i tētahi wairere.

Ko te āhuatanga anake kāore e pā tētahi ahanoa neke ki te wakuwaku ko te neke a tētahi waka ātea i te tuarangi, ina kāore he hau.

**Āhea whaitake ai te tōpana wakuwaku?**

He whaitake anō te wakuwaku? Kāore e taea e tātau te hīkoi ki te kore te wakuwaku i waenga i ō tātau hū, waewae rānei me te papa, ā, kāore e taea e tātau te taraiwa waka, te eke pahikara rānei me te kore pereki.

He maha ngā wā he hōhā te wakuwaku, ā, ka rapu tātau me pēhea te whakaiti; hei tauira, ko te wakuwaku i waenga i ngā wāhanga nekeneke o tētahi mīhini ka tupuheke te mīhini i tēnei, ā, kāore i tino kakama te mahi.

Ina whakatere ana tētahi pahikara, he nui ake ngā tōpana whakamua i ngā tōpana whakawaku e tuki mai ana i te neke.

Ina haere ana tētahi pahikara i tētahi tere aumou, me whakatautika ēnei tōpana wakuwaku i ngā tōpana e pana whakamua ana i te pahikara.

Otirā, ina whakamātau ana tātau ki te pei haere i tētahi ahanoa taumaha, ā, kāore nei e neke, me ōrite, me kōaro te tōpana wakuwaku ki tā tātau tōpana pana.

Tonoa ngā ākonga ki te:

Rangahauhia ngā pūnaha pereki pahikara rerekē.

Me tango whakaahua o ngā pūnaha pereki rerekē me te wherawhera i pēhea me te wāhi ka hoatuna ngā tōpana wakuwaku hei whakapōturi, whakatū hoki/rānei i te pahikara.

Whakakaupapahia ngā whakaahua hei whakaatu ka pā ngā mata totoka e rua ki hea.

### 6.2 Te tūhura i ngā tōpana wakuwaku me tētahi puka hura pikitia

[Te whakapāpā huatau]

[Ka hono ki Ngā Wāhi Ako o Te Marautanga o Aotearoa: Waihanga Whakamārama Reo Pūtaiao;]

Hei tūhura i ngā tōpana wakuwaku; hei tauira, te hōpara i te ara me te neke a tētahi māpere e rōra haere ana i tētahi tauheke i ngā mata i hangaia ki ngā papanga rerekē, he pahikara rānei e rōra haere ana i tētahi rōnaki, ā, i ngā mata rerekē.

Tonoa ngā ākonga ki te:

Pānuitia te wāhanga "Intersections with traffic lights" ki *The New Zealand code for cycling*

[He pūtahitanga whai tūrama ikiiki](https://www.nzta.govt.nz/roadcode/code-for-cycling/intersections/intersections-with-traffic-lights-2/)

Pānui kia kotahi i te iti rawa o ngā tuhipānui e whai ake mō ngā tōpana ka whakamahia ina pereki ana.

[Te pūtaiao o te eke pahikara (Exploratorium)](http://www.exploratorium.edu/cycling/index.html)

[Te koutata eke pahikara (Science Learning Hub)](https://www.sciencelearn.org.nz/resources/1359-cycling-aerodynamics-introduction)

[Te tumu pahikara](https://en.wikipedia.org/wiki/Bicycle_brake)

Tonoa ngā ākonga kia mahi takirua kia hangaia he putanga hukihuki o tētahi pukapuka hura pikitia.

Me tapa ko 'Kei hea te tōpana wakuwaku?' ka whakamahi hei tuku karere mō te pereki.

Whakamahia ngā kupu me ngā atahanga (tātuhinga raina, mahi whakapiripiri, pāpāho hanumi) hei whakaputa i te kōrero e whakamahia ana e ngā kaieke pahikara ngā rori mā ngā tikanga rerekē maha engari ka whakamahia e rātau katoa te wakuwaku ka whakapōturi me te tū.

Hei tauira, me whakamahi ngā atahanga hei whakatauira i ngā kaieke pahikara e rima tino rerekē, ā, ka whakatakoto haere i tētahi ki raro i ngā uhi me tētahi whakaahuatanga e kī ana 'Ko wai ahau?' Ka hiki ana te uhi kua huraina ko tētahi kaieke pahikara kei te whārangi e whakamahi ana i te wakuwaku hei whakapōturi me te whakatū i tētahi pahikara.

I mua i tō tīmata ki te whakariterite i tō pukapuka, me tirotiro ngā tauira maha o ngā pukapuka hura pikitia kia kite ai he pēhea te mahi.

Hei tauira:

[Where is Maisy?: He pukapuka hura pikitia](http://www.amazon.com/Where-Maisy-Lift-Flap-Book/dp/0744569192/ref=cm_lmf_tit_11) nā Lucy Cousins

[Where's My Baby?](http://www.amazon.com/Wheres-My-Baby-H-Rey/dp/0395906962/ref=cm_lmf_tit_8) nā H. A. Rey

[Dear Zoo: He pukapuka hura pikitia](http://www.amazon.com/Dear-Zoo-Lift-The-Flap-ANNIV-E-LIFT/dp/B001TM1X54/ref=cm_lmf_tit_12) nā Rod Campbell

[Grandma, Where Are You?](http://www.amazon.com/Grandma-Where-Lift-The-Flap-Books-Sterling/dp/1402718802/ref=cm_lmf_tit_1)  nā Harriet Ziefert

[Where’s Spot](https://www.amazon.com/Wheres-Spot-Original-Lift-Flap/dp/0723249679) nā Eric Hill

[Little Red Riding Hood](http://youtu.be/ae_7llOzTtk) nā Nick Sharratt rāua ko Stephen Tucker

Tautohua ngā tikanga ka whakamahia e ēnei kaituhi, kaitātuhi hoki, pērā i tētahi ariā māmā te whai, huatau nui rānei; te whakamahi i ngā kīanga tāruarua, me te whakaraupapa i te pukapuka me tētahi tauira tatau, ngā pātai me ngā whakautu rānei.

Ka whiwhi whakaaro anō pea koe mā te rangahau i te hītori o ngā pukapuka hura pikitia me ngā pukapuka whakaara noa.

[Paper engineering: fold, pull, pop & turn (Smithsonian Libraries, YouTube)](http://youtu.be/srpzCFA8uMc)

Tiro tuihono mō ngā tohutohu me pēhea te mahi pukapuka hura pikitia.

[How to make a lift-the-flap book (YouTube)](http://youtu.be/8jTugSGwQR8)

[Flap happy shapes (YouTube)](http://youtu.be/2m8xGQDL7eo)

[Lift-the-flap fact book (YouTube)](http://youtu.be/9Z0RskWzPo8)

Ina mahi ana i tō pukapuka hura pikitia, me whai whakaaro ki ētahi o ngā 'huatau nui' me 'ngā wheako' e hiahia ana koe kia whakawhitiwhiti.

Me pātai ki a koe anō he pēhea tō whakamahi i ngā uhi me ētahi kupu i āta tohua hei āwhina ki te whakaatu i taua kōrero.

### 6.3. Ka roa atu te tawhiti o te tū i te mākū

[Te whawhānui huatau]

[Ka hono ki Ngā Wāhi Ako o Te Marautanga o Aotearoa: Waihanga Whakamārama Reo Ingarihi; Hangarau; Ngā Pūtaiao Pāpori]

E hia te roa e tū i tētahi tōpana wakuwaku tahatahi tētahi pahikara?

Me whakamahi ō akoranga pūtaiao mai i te mahinga o mua hei whakaraupapa tika i ngā atahanga hei whakaatu i te kōrero mō ngā tōpana i whakamahia hei huri i te tere o tētahi pahikara ina whakapōturi ana.

Kei hea e pā ana te tōpana kore taurite?

Me whakamahi ngā kupu pērā i te tōpana tō, huri i te tere, whakapōturi, whakatere ake, tōpana tūnoa me te wakuwaku.

Ka whakaatu pea ō atahanga i ngā tōpana e pā ana ki tētahi pahikara i ngā wāhi whai ake o te haerenga.

|  |  |  |  |  |
| --- | --- | --- | --- | --- |
| Tūnoa | Whakatere ake | Tere aumou | Whakapōturi | Tūnoa |

He maha ngā kaieke pahikara e pōhēhē ana ki te ohorere te pereki a te waka i mua, ka kite te tangata e whai ake i muri ka pereki kia ōrite ai te tawhiti o te tū a ngā waka e rua.

Engari, e 4 ngā āhuatanga o te tawhiti tū tapeke, e ai ki te tūtohi i raro.

Ka taea ngā takamuri te whakauru ki ēnei wāhanga, ka taea pea te tawhiti o te tū te tino whakaroa ake, ā, ko te mutunga atu pea he tukinga.

Whakarōpūhia ngā ākonga kia mahi takirua ki te whakaara mai i ngā āhuatanga e taea ai te wā te whakaroa ake ia wahanga nei e hāpai nei i te wā tū.

He pēhea te whakaawe a ngā huarere mākū i ia āhuatanga nei?

**E whā ngā wāhanga o te tawhiti tū tapeke o tētahi pahikara.**

|  |  |  |  |
| --- | --- | --- | --- |
| E hia te roa **kātahi anō ka kite te kaieke pahikara i te pūmate**. Mēnā ka warea tētahi kaieke pahikara, kāore pea e kitea wawetia te pūmate. | E hia te roa mō te **urupare a te kaieke pahikara** ki te pūmate me te whakamahi i ngā pereki. | Ko te roa o te **pahikara ki te urupare** ki ngā mahi a te kaieke pahikara, kei te āhua o te mahi o te pūnaha pereki. | **Ko te whaitake o te pūnaha pereki o te pahikara**, ā, e whakawhirinaki atu ki ngā pēhanga taia, momo pereki, mata rori, tauheke rori, taumaha pahikara, tarete tāia, whakangongo pātukinga, aha atu, aha atu. |
| *Whakaahuahia he āhuatanga ka taea tēnei wā te whakaroa.* | *Whakaahuahia he āhuatanga ka taea tēnei wā te whakaroa.* | *Whakaahuahia he āhuatanga ka taea tēnei wā te whakaroa.* | *Whakaahuahia he āhuatanga ka taea tēnei wā te whakaroa.* |

**Ngā tawhiti tū i roto pahikara**

E hāngai ana ngā whakaritenga mō te tawhiti tū ki ngā waka katoa e whakamahi ana i ngā rori.

Ina whai haere ngā kaieke pahikara i ētahi atu waka, me mātua waiho he wāhanga kia taea ai te tū mēnā ka tū ohorere te waka i mua, ka puta ohorere mai rānei he waka i mua i te waka.

**Te tikanga rua hekona**

I raro i ngā āhuatanga noa, he māmā te tikanga rua hekona kia mātua whakarite ai e rawaka ana te tawhiti whai haere i waenga i tō pahikara me te waka i mua, ahakoa te tere e haere ana koe.

Hei tirotiro mēnā kei te 2 hēkona tō whai haere i muri i te waka i mua:

* me mātakitaki i te waka i mua i a koe e hipa ana i tētahi tohu rori, tētahi atu mea rānei i runga, i waho rānei i te rori
* i te hipanga o te tohu, me tīmata te tatau 'kotahi mano me te tahi, kotahi mano me te rua'
* mēnā ka hipa i a koe te tohu i mua i te mutu o tō whakahua i aua kupu, he tata rawa tō whai - me whakapōturi, me kōwhiri anō tētahi tohu ka tārua i aua kupu hei mātua whakarite i whakaroahia e koe tō tawhiti whai haere.

He tātaitai tuihono tā te Exploratorium e āhei ai koe ki te tatau i te tawhiti tū mō ngā kaieke paihikara.

Kia mōhio: ka whirinaki ana tatauranga ki ngā tere ka tukuna e koe i te maero i te hāora, nō reira me whakahuri koe i ngā tere mai i ngā kiromita i te hāora ki ngā maero i te hāora i mua i tō whakauru i tēnei mōhiohio. Ka tukuna e te tātaitai ngā tawhiti tū i roto mita me te putu.

[Te tumu me te tia (me he tātaitai – Exploratorium)](https://www.exploratorium.edu/cycling/brakes2.html)

Me māka ētahi o ēnei tawhiti ki te papatākaro o te kura, whīra rānei mā te tioka, ngā koeke karaka me ngā rūri mita hei māka i ngā tawhiti tū āwhiwhi mō ngā kaieke pahikara e haere ana i ngā tere rerekē.

**Mahi tāpiri: Ngā tawhiti tū i roto i ngā waka**

Kei te Drive te wāhanga whaitake mō te hiranga o te tawhiti tū, ā, me pēhea e tika ai:

[Ngā tawhiti mō te whai (Drive)](https://drive.govt.nz/learner-licence/interactive-road-code/driving-basics-i/following-distances/)

Tonoa ngā ākonga ki te:

Mātakina tēnei ataata mō te hiranga o te tere me te tawhiti tū.

[Ka tere ake tō taraiwa ka nui ake te mōrearea (Te Kaunihera o te Tai o Aorere)](https://www.youtube.com/watch?v=0ghKwOpfwZQ)

Whakamahia tētahi tātaitai tawhiti tū hei tātai i ngā tawhiti tū ki ngā mata huarahi rerekē ina hāereere ana i ngā tere rerekē.

[Tātaitai tawhiti tū](https://www.omnicalculator.com/physics/stopping-distance)

I te papatākaro o te kura, whakamahia he tioka me ngā rūri mita hei māka i ngā tawhiti tū āwhiwhi mō ngā waka e haere ana i runga ake, i raro, me te tepenga tere o tētahi rori paetata e tata ana ki a koe.

Ko te tawhiti o te tū e hiahiatia ana he nui rawa i te nuinga o te wā hei ārai i tētahi tukinga.

Mēnā he mania, he mākū rānei te rori, mēnā he tere rawa te haere a te kaitaraiwa, he pōturi rānei te urupare nā te taipakeke, nā te ngenge, nā te pānga o ngā pūroi, o te waipiro, o te rongoā rānei, nā ngā whakapōrearea (hei tauira, te patowaea, te huri i te waiata, te whakamahi waea pūkoro, te whakawhitiwhiti me ngā pāhīhī rānei), ka roa ake mō te waka ki te tū.

Ka taea anake e te kaitaraiwa te ārai tētahi tukinga mēnā ka kite ia i te kaitaraiwa, kaihīkoi rānei i mua rā anō.

[Whakaaturanga tawhiti tū (Te Kaunihera o te Tai o Aorere)](http://www.youtube.com/watch?v=Z_n-HIBnfts)

[Te tawhiti mō te whai (New Zealand road code)](https://www.nzta.govt.nz/roadcode/general-road-code/about-driving/key-driving-skills/following-distance/)

[Te tawhiti tū (RAC UK)](https://www.rac.co.uk/drive/advice/learning-to-drive/stopping-distances/)

[Te tawhiti tū (One Special Science Teacher)](https://www.onespecialscienceteacher.com/stopping-distances/)

## Whakakapi

### Wāhanga huritao

He aha ngā mea e mōhio ana koe kāore koe i te mōhio mō te tū ohorere ina eke pahikara?

He aha ngā mea i ako koe he hou ki a koe mō te tū ohorere ina eke pahikara?

He aha ngā mea ka toko ake i ō whakaaro mō te tū ohorere ina eke pahikara?

Whakamahia ngā urupare a ngā ākonga hei tuku whakatau mō ngā wāhanga whai ake.

### Rūpiki aromatawai-whaiaro hira

|  |  |  |  |  |
| --- | --- | --- | --- | --- |
| **Whakaaroaro** | **Whakahaere whaiaro** | **Te whakauru me te tautoko** | **Te whai pānga ki ētahi atu** | **Te whakamahi tohu reo me ngā kupu** |
| Whakapakaritia te kanohi arohaehae (arokā wāhitanga) mō ngā wāhi me ngā mahi kāore i te haumaru ina pahikara ana koe. | Kia tika te āhua i a koe i runga pahikara, i waenga pahikara hoki.  Ko te āhua me te wairua pai ko te whakaū kia 'ngahau te eke pahikara me ngā wāhi haumaru'. | Te whakaatu mōhio ki ngā take paetata mō te eke pahikara.  Me tino whai wāhi atu ki ngā take hapori e pā ana ki te whakangahau me te noho haumaru ina eke pahikara  Te tautoko i ngā wāhi me ngā huihuinga paetata kia 'ngahau me te haumaru te eke pahikara'. | Te pāhekoheko me ētahi atu ki te waihanga i ngā wāhi pahikara 'ngahau me te haumaru' i te kura me te hapori. | Te whakamāori i ngā karere i roto i ngā kōrero mō te 'eke pahikara kia ngahau me ngā wāhi haumaru'.  Te whakamahi i ngā tohu reo me ngā kupu hei whakaputa i ngā karere mō te 'ngahau o te eke pahikara me ngā wāhi haumaru'. |

Mō ētahi atu kōrero mō ngā rūpiki aromatawai-whaiaro hira, tirohia te Āpitihanga B.