

# Tīmatanga BikeReady

He mahere akoranga pūtake-marau i whakawhanaketia ai hei tautoko i ngā wheako ako ki ngā wāhanga whakangungu pūkenga pahikara a BikeReady. I whakahoungia i te tau 2022.

E tuku ana tēnei rauemi i ngā mahi akoranga ki ngā kaiako akomanga e whakatītina ana i ngā ākonga ki te rapa rongoā, matapaki, whakamātautau me te waihanga rauemi hei whakatipu i tētahi māramatanga hōhonu o te eke pahikara kia haumaru me te ngahau ina eke pahikara.

Ka ako ngā ākonga i ngā pūtake me ngā mutunga iho o te eke pahikara kia haumaru, kia ngahau me ngā ratonga whakahaere mōrea kia haumaru ai ngā kaieke pahikara.

He mea hoahoa tēnei rauemi hei whakamahi i te akomanga i te taha o te whai wāhi a ngā ākonga i roto i ngā akoranga whakangungu pūkenga pahikara Koeke 1 a BikeReady.

## Ngā ariā nui

Ka whakahohengia te ako e tēnei rauemi mā ngā ariā o:

**Te eke pahikara me te kirirarautanga**

Ko te hunga e whakamahi ana i ngā pahikara ina whakamahi ana i te rori mō te ikiiki e kīia ana rātau he kaieke pahikara.

* Ko ngā mōhio, pūkenga, waiaro, whanonga hoki o ngā kaieke pahikara he motuhake.
* Ngā kaieke pahikara me ngā kirirarau – ka tirotiro haere mō ētahi atu kaiwhakamahi rori i te wā kei runga i te rori kia haumaru ai te haere a ngā kaiwhakamahi rori.
* Ka āwhina ngā tikanga me ngā ture i ngā kaieke pahikara kia haumaru ai te haere
* Kei reira ngā tikanga me ngā ture mō te whanonga eke pahikara me ngā utauta pahikara.

**Te eke pahikara me te hauora**

Ka puta i te eke pahikara ngā tini āheinga mō te hauora:

* Taha tinana
* Taha hinengaro
* Taha whānau
* Taha wairua

**Te eke pahikara, whakaaro hoahoa me te STEM**

He maha ngā horopaki ka puta i te eke pahikara mō te ako mā te STEM, e whakahiato ana i ngā whakaaro hoahoa mā te:

* Pūtaiao
* Hangarau
* Pūkaha
* Pāngarau

Hei tauira, ngā whakaaro arohaehae me te auaha mō te:

* Mahi Waihanga - te mahi pahikara hou me te whakapai ake i te mahinga o ngā pahikara onāianei. Ngā hītori hoahoa o ngā pahikara
* Mīhini - hangarau, ngā hāupa, wīra, kia, mekameka, pētara, pereki
* Nekehanga - ngā tōpana, tawhiti, tere, ahunga, whakaterenga, pāitiiti, tū noa, wakuwaku, parehau
* Mahere me te pūwāhi - ngā rori me ngā ara pahikara, mapi, ara, ara pahikara, te hoahoa me te waihanga ara hou
* Te hoahoa i tētahi whai wāhitanga mō ngā kaieke pahikara kia auau ai te tautiaki i ō rātau pahikara - ngā awheawhe ohorere
* Ngā matatika o te tikanga ngaio – ngā whakahīrautanga hoahoa o te whakamahi tahi i ngā rori me ētahi atu kaiwhakamahi rori (kaihīkoi, kaieke motupaika, kaitaraiwa, kaitaraiwa taraka), ngā ara pahikara.

**Te eke pahikara te reo matatini me te pāngarau**

Te rapu māramatanga mō te reo, ngā tohu me ngā kupu; i rō tikanga rori, pakimaero, kōrero pono, whiti, ngā pūkenga mahi, ngā kupu ā-waha, ngā kupu ataata tae atu ki te pānui haumaru, arā atu anō.

**Te eke pahikara me te arotahi anamata**

Me whakamahi ngā whakaaro arohaehae, auaha hoki mō te wāhanga o te eke pahikara i roto i te ikiiki onamata, inamata, anamata hoki.

**Ngā hononga**

He maha ngā tāngata, rōpū, ngā tari kāwanatanga me ngā whakahaere kāwanatanga-kore ka taea ngā mahi whakaako me te ako i roto i tēnei rauemi te tautoko.

Kia Mōhio: Me mōhio mai kei roto pea i ēnei mahere ko ngā matapaki mō ngā āhuatanga kāore i te haumaru e pā mai ai ngā wharanga nui. Tērā pea he wheako ake ā ētahi ākonga o ngā take pēnei. Kia āta kōrerotia

## He pēhea te whakamahi a ngā kaiako i te rauemi marautanga a BikeReady

He mea waihanga ngā mahinga katoa hei whakamahi mā ngā kaiako akomanga hei whakahōhonu i ngā akoranga i te taha o ngā wheako ākonga i roto i ngā akoranga pūkenga pahikara Koeke 1 a BikeReady.

E whakahaerehia ana ngā akoranga pūkenga pahikara e ngā kaitohutohu ngaio ka haere ki tō kura.

Ehara tēnei rauemi marau i te mea āta tohu. Whakamahia i runga i te ngāwari hei tautoko i te whakamahere marautanga a te kura. Ka taea e koe te tīpako i ngā mahinga akoranga maha, itiiti noa kia hāngai ai ki ngā kaingākau, mōhio me ngā hiahia akoranga.

E 4 ngā wāhanga o te rauemi marautanga.

**Ngā Mōhiotanga o Mua - He aha ō mōhio mō te eke pahikara kia ngahau, kia haumaru hoki?**

Ngā mahi akomanga hei whakarite i ngā mōhio o mua o ngā ākonga.

Ka taea ēnei mahi te whakamahia e te kaiako akomanga i mua i te whakahaere i ngā akoranga pūkenga pahikara i roto i te kura. Tērā rānei, ka taea e ngā kaiako ngā otinga o ngā matapakinga akomanga te tuari me ngā kaitohutohu.

**Ngā mahere akoranga 1 ki te 6 – hei tautoko i ngā kōhi pūkenga Koeke 1**

E ono ngā akoranga e hāngai ana ki Te Marautanga o Aotearoa e tautoko ana me te whakawhānui i ngā pūkenga hira e ako ana ngā ākonga i roto i tētahi akoranga pūkenga pahikara Koeke 1 a BikeReady. I te nuinga o te wā tū ai ngā akoranga akomanga i muri i te ārai a ngā kaitohutohu ngaio i te akoranga pūkenga pahikara.

**Whakawhiti - He urupounamu mā ngā ākonga ki ngā whakapātari me ngā whai wāhitanga mō ngā kaieke pahikara i roto i te hapori.**

Ngā mahinga tāpiri mā ngā ākonga kia arohaehae me te whakaaro auaha mō ngā kaieke pahikara i roto i te hapori.

Ngā Āpitihanga

Ngā rūpiki aromatawai whaiaro me ngā ripanga whakamahere marautanga.

# Te hanganga o ngā mahere ako

Kei roto i ia mahere ako ko ngā wāhanga e whai ake.

## Whakamahere

### Arotahi ki ngā pūkenga

Tautohua te arotahi o te akoranga

### Te huritao mō te wāhanga whakangungu pūkenga

Te huritao ā-akomanga mō ngā akoranga hou i roto i ngā wāhanga whakangungu pūkenga

### Ngā whai wāhitanga mō whakawhitiwhiti me te hapori

Ngā tāngata i roto i te hapori ka taea te whakapā atu hei tautoko i ngā akoranga hou

### Te Hāngai ki ngā wāhi ako o Te Marautanga o Aotearoa

Tirohia te Tirohanga Whānui o Ngā Wāhi Ako o Te Marautanga o Aotearoa. Tirohia te rauemi mō Ngā Whāinga Paetae me Ngā Koronga Akoranga (T1 ki te 4).

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| *Te reo Pākehā* | *Te Whakarongo, Pānui me te Tirotiro* | | | | | | | *Te Kōrero, Tuhituhi me te Whakaatu* | | | | | |
| Ngā Toi - Whakaari | Te Mārama ki Ngā Toi i roto i ngā horopaki | | Te Whakawhanake i Ngā Mōhio Whaitake | | | | | Te Waihanga Whakaaro | | | | Te Whakawhitiwhiti me te Whakamāori | |
| Hauora me te Mātauranga Whakakori | Hauora Whaiaro me te Whanaketanga ā-Tinana A - A3 Whakahaerenga Haumaru | | | | | | Ngā Hapori Hauora me Ngā Taiao S - D2 Ngā Rauemi Hapori | | | | | | |
| Pāngarau me te Tauanga | *Āhuahanga me te Inenga* | | | | | | | | | | | | |
| Inenga | | | Hanga | | | | | | | Tūnga me te ahu | | |
| Pūtaiao | *Te Āhua o te Pūtaiao* | | | | | | | | | | | | Ō Ahupūngao |
| Te mārama ki te pūtaiao | Te tūhura pūtaiao | | | | Te whakawhitiwhiti i roto i te pūtaiao | | | Te whakauru me te tautoko | | | | Te uiui ā-kiko me ngā ariā ōkiko |
| Ngā Pūtaiao Pāpori | Tuakiri, Ahurea me te Whakahaere | | Te Wāhi me te Taiao | | | | | Te Ukiuki me te Huringa | | | | Te Ao Ōhanga | |
| Hangarau | Tikanga Hangarau | | | | Mōhiotanga Hangarau | | | | | Te Āhua o te Hangarau | | | |

## Ngā ngohe akomanga

He mea hoahoa ngā mahinga ako hei tautoko i te māramatanga pāpaku ki te matawhānui e pā ana ki ia akoranga pūkenga pahikara. E hāngai ana ia akoranga ki Ngā Wāhanga Ako o Te Marautanga o Aotearoa

## Whakakapi

### Wāhanga huritao

### Rūpiki aromatawai-whaiaro hira