

# Ngā mōhiotanga o mua o BikeReady

He aha ō mōhio mō te eke pahikara kia ngahau, kia haumaru hoki? Ngā mahinga akomanga hei whakamahi ā mua i tētahi kōhi whakangungu pūkenga pahikara Koeke 1 a BikeReady. I whakahoungia i te tau 2022.

### 1.1 Me rapu he aha ngā mōhio o ngā akonga mō te eke pahikara kia haumaru, kia ngahau

Mātakitia ngā ākonga e ngahau ana me te eke pahikara kia haumaru i te kura, i tētahi papatākaro paetata, i runga ataata poto, i roto i ngā whakaahua rānei.

Tīpakohia ngā pātai mō te matapaki ā-akomanga, ā-rōpū iti mai i te rārangi i ngā whārangi e whai ake nei.

Tonoa ngā ākonga ki te:

**Okioki** – me whakawātea tō hinengaro, ā, āta whakaaroaro mō te ngahau me te noho haumaru ina eke pahikara.

**Whakaarohia** tā rātau urupare ki ia pātai.

Kia mōhio – ka hiahia pea koe ki te whakaatu i ēnei hei Kairoro Kahoot poto.

[Kahoot](https://kahoot.com/)

**Tuhia** (ka tātuhi rānei i) ō whakautu ki ia pātai ki ngā Post-it notes.

*I te mutunga o te matapakinga mō ia pātai:*

**Me whakapiri tō whakautu** ki tētahi pepa nui kua whakapirihia ki te āki pātai.

Mahia anō tēnei tukanga me ia āki pātai.

**Whakaahuatia** ngā pepa hei hopu i ngā urupare me ngā huatau tīmata o te rōpū.

**Whakarāpopotohia** ngā urupare akomanga ki ngā āki pātai i tīpakohia. Whakamahia ngā kuputuhi momo maha, tātuhinga whakakaupapa, whakarāpopototanga (e 60 hēkona) tāhopu ororongo/ataata, te tuku kōrero whānui mō ngā mōhiotanga o mua o te akomanga me ngā wheako.

Hei tauira:

"I mua i tā mātau tīmata i ngā pūkenga pahikara, i pōhēhē te akomanga ko te ngahau i te wā e eke pahikara ana ko te [tuku whakapae] i te mea [tuku pūtake] i te mea [tuku taunakitanga]."

"I mua i tā mātau tīmata i ngā pūkenga pahikara, i pōhēhē te akomanga ko te noho haumaru i te wā e eke pahikara ko te [tuku whakapae] i te mea [tuku pūtake] i te mea [tuku taunakitanga]."

#### Ngā tohuāki pātai

**1. He aha ngā mea e mōhio ana koe mō te eke pahikara me ngā kaieke pahikara?**

He aha te pahikara? [Tautuhi]

He aha te kaiwhakamahi rori? [Tautuhi]

He aha ngā momo kaiwhakamahi rori rerekē? [Whakarōpū]

He aha te kaieke pahikara? [Tautuhi]

He pēhea te āhua o te pahikara? [Whakaahua]

Ko wai te hunga e mōhio ana koe he eke pahikara ki te kura/i te takiwā noho/i tētahi ara pahikara? [Tautuhi]

He aha i eke pahikara ai koe/rātau? [Whakamārama]

He pēhea te ōrite me te rerekē o ngā kaieke pahikara ki ētahi atu kaiwhakamahi rori? [Whakataurite]

He pēhea te whakamahi a ngā tāngata i ngā pahikara?

He aha e whakamahi pahikara ai ngā tāngata?

**2. He aha ōu mōhio mō ngā wāhanga o te pahikara, ā, he pēhea te mahi?**

Me tapa, whakaingoa rānei ngā wāhanga o te pahikara - me whakamahi he tapanga whakapiri tapawhā roa mō te ingoa. E hia ngā wāhanga ka taea e koe te tapa? [Ingoa]

He aha te kaupapa/mahi o ia wāhanga? Tāpirihia ngā mirumiru kōrero mō te mahi/kaupapa e marohitia ana. [Whakamārama]

**3. He aha te ngahau ina eke pahikara?**

He aha te ngahau ina eke pahikara koe? [Whakaahua]

Me pēhea tō ngahau ina eke pahikara? [Whakamārama]

He aha i ngahau ai te eke pahikara? [Whakamārama]

**4. He aha te tikanga o te noho haumaru ina eke pahikara?**

He aha te noho haumaru ina eke pahikara? [Whakaahua]

He aha te tikanga o te noho haumaru ina eke pahikara ki a koe? [Whakamārama]

He aha i hira ai te noho haumaru ina eke pahikara?[Whakamārama]

**5. He aha te kirirarautanga?**

He aha te kirirarautanga? [Tautuhi]

He aha te kirirarau? [Tautuhi]

He pēhea e noho ai tētahi kaieke pahikara hei kirirarau anō? [Whakamārama]

Me pēhea tō whakangahau me te noho haumaru ina eke pahikara? [Whakamārama]

He aha ētahi tikanga o te noho haumaru ina ngahau ana i runga pahikara? [Whakamārama]

**6. He aha ngā tikanga e noho haumaru ai ngā kirirarau ina eke pahikara ngā tāngata?**

He aha tētahi tikanga? [Tautuhi]

He aha te take me whai tikanga tātau? [Whakamārama]

He aha ētahi tikanga o te noho haumaru ina ngahau ana i runga pahikara? [Whakamārama]

He aha ētahi tikanga i hangaia kia noho haumaru ai ngā kaieke pahikara ina ngahau ana i runga pahikara? [Whakamārama]

He pēhea te ōrite o ngā tikanga me ngā ture, ā, he pēhea te rerekē? [Whakataurite]

**7. He pēhea te eke pahikara haumaru i te mahinga toitū?**

He aha te toitūtanga? [Tautuhi]

He aha te mahinga toitū? Whakamāramahia ngā mutunga mai o te whakamahi pahikara ki ngā tāngata, wāhi me Papatūānuku

He aha te take he mahinga toitū te eke pahikara? [Whakamārama]

He pēhea te āwhina a te eke pahikara kia toitū ai ngā tāngata, wāhi me te Papatūānuku? [Whakamārama/Matapae]

**8. Te whai take hei kaieke pahikara me tētahi kirirarau - hangaia he mahi hei tuari i tētahi karere mō te kirirarautanga, toitūtanga, kaieke pahikara me te eke pahikara.**

He aha ngā mea e hiahia ana tātau kia mōhio ngā kaieke pahikara? [Whakaahua]

He aha te take e hiahia ana tātau kia mōhio ngā kaieke pahikara i tēnei? [Whakamārama]

He aha ngā mea e hiahia ngā kaieke pahikara kia mōhio ētahi atu kaiwhakamahi rori? [Whakaahua]

Ko wai ngā mea e hiahia ngā kaieke pahikara kia mōhio ētahi atu kaiwhakamahi rori i tēnei? [Whakamārama]

He aha ngā mea e hiahia ana ētahi atu kaiwhakamahi kia mōhio ngā kaieke pahikara? [Whakaahua]

He aha te take e hiahia ana ētahi atu kaiwhakamahi rori kia mōhiotia tēnei? [Whakamārama]

### 1.2 Te rapu i ngā ariā o ngā ākonga mō tētahi karere haumaru hira

He aha tō karere hira rawa mō ētahi atu taiohi mō te noho haumaru ina ngahau ana te eke pahikara?

Tonoa ngā ākonga ki te:

Mahi i rō rōpū iti ki te matapaki i ngā āki pātai e whai ake.

Tātuhia ngā pikitia, tuhia ngā urupare rōpū rānei.

Ka taea e koe ēnei te whakaatu huri noa i te rūma, me whakawātea mai ki ia rōpū.

**1. Te whakarite ka haumaru koe me ētahi atu ina eke pahikara**

I hīrokiroki koe, tētahi atu rānei ina eke pahikara?

I pēhea?

He aha i pērā ai?

I aha i muri mai?

He aha ngā me tūpato koe kia haumaru ai koe ina eke pahikara?

He aha ngā mea kāore i haumaru ina eke pahikara?

He aha ki ōu whakaaro i pēnei ai?

He aha ngā mea i kite koe e mahia ana e ētahi atu kāore i te haumaru te eke pahikara?

He aha ki ō whakaaro e mahi ana ngā tāngata i ngā mahi kāore i te haumaru i a rātau i runga, i waenga pahikara rānei?

He pēhea ō whakaaro ina kite koe i ngā tāngata kāore i te haumaru te mahi i runga, i waenga pahikara rānei?

Ka aha koe ina kite koe i ngā tāngata kāore i te haumaru te mahi i runga, i waenga pahikara rānei?

He aha tāu e hiahia ana ina kite koe i ngā tāngata kāore i te haumaru te mahi i runga, i waenga pahikara rānei?

He aha ngā mea me mōhio ngā tamariki mō te noho haumaru i runga, i waenga pahikara rānei?

He aha ngā mea me mōhio ngā pakeke mō te noho haumaru i runga, i waenga pahikara rānei?

Me pēhea tā tātau āwhina i ngā tamariki ki te ako kia ngahau, kia haumaru hoki i runga, i waenga pahikara rānei?

**2. Te eke pahikara mā ngā āhuatanga e haumaru ai te wāhi me aorangi**

I pēhea tō whakamahi i tētahi pahikara kia pai ake ngā tāngata, ngā wāhi me Papatūānuku? [Whakaahua]

He aha ki ō whakaaro i pai ake tēnei? [Whakamārama]

I hea koe e kite ana i ētahi atu tāngata i roto i tō hapori e eke pahikara ana? [Whakaahua]

He aha ki ō whakaaro e eke pahikara ai ēnei tāngata? [Whakamārama]

He pēhea tō pai ake, te pai ake rānei o tō wāhi (a Papatūānuku rānei) i te mea he eke pahikara te tangata? [Whakaahua]

He aha i pai ake ai? [Whakamāramahia ngā pānga]

He aha ngā mea me mōhio ngā tamariki/ākonga mō te eke pahikara?

He aha ngā mea me mōhio ngā pakeke mō te eke pahikara?

Me pēhea tā tātau āwhina i ngā tamariki ki te ako mō te eke pahikara?

**Tuarihia** ō huatau mai i tō rōpū iti i roto i tētahi matapakinga akomanga.

Me whakamahi ngā huatau i tuarihia hei whakarite i tētahi karere hira ka tukuna pea e koe ki ētahi atu taiohi hei āwhina i a rātau kia ngahau, kia haumaru ina eke pahikara ana. Hei tauira: "Ki ō mātau whakaaro ko tētahi karere hira mā ngā kaieke pahikara ko te..."

**Hanga** – me tuhi, tātuhi, whakakaupapa whakaahua, ataata – he kuputuhi momo maha me tētahi 'karere mō te ngahau me te noho haumaru' ina eke pahikara.

**Me whakahaere he pōti akomanga** mō te karere pai rawa kia haumaru ai ētahi atu ina eke pahikara.

**Me tuhi he mauhanga** o ngā karere tīmatanga a ngā ākonga mō te ngahau, te noho haumaru me te tiaki i a Papatūānuku ina eke pahikara.


### 1.3. Toronga: he aha tā te New Zealand code for cycling?

[The New Zealand code for cycling](https://www.nzta.govt.nz/roadcode/code-for-cycling/)

Kia mōhio: Ka whakamārama tēnei puka tikanga i ngā ture e hāngai ana ki te eke paihikara i roto i te reo ngāwari. Ko te tikanga o tēnei ka whakangāwaritia ētahi ture whīwhiwhi i ētahi wā kia tuku i ngā tohutohu mārama. Ka tuhia 'me' ki te tautuhi i te ture. Ka tuhia 'e tika ana' ki te tuku kupu āwhina, ka tuku tōtika rānei i ngā tohutohu.

Tonoa ngā ākonga kia takirua te mahi.

Tīpakohia tētahi ture. Kōhukua te tikanga ki te hanga tapawhā roa kei te Ngaku SOLO (Tirohia Te Whakaaroaro), kātahi ka whakaoti i te ngaku.



* He aha te tikanga mō te eke paihikara? [Hangangamaha SOLO – tapawhā roa]
* He aha i pērā ai ki a koe? [Pānga SOLO – mirumiru kōrero]
* He aha ngā whakaaro ka toko ake ki a koe mō ngā kaieke pahikara, te eke pahikara rānei? [Waitara SOLO whānui ake]

**Ngā tikanga o ngā utauta**

Me mau pōtae mārō ina eke paihikara ana.

Me noho tika tō pōtae mārō, ā, me te mea anō kua waihangatia mō te eke paihikara.

Me whai ngā paihikara katoa i ngā pereki pai ki ngā wīra o mua, o muri hoki, kia āhei koe te tū tere me te āhei tonu ki te whakahaere.

Me whai tō paihikara i ngā rama me whakaata tika mō ngā āhuatanga i te wā e eke paihikara ana koe. Ka āwhina ngā rama me ngā whakaata kia kitea ai koe (he taipitopito anō ki te code).

**Ētahi tikanga whanonga**

Kia mataara koe ki ngā āhuatanga mōrearea. Mātaitia mō ngā āhuatanga mōrearea me te karo i aua āhuatanga mōrearea.

Me noho koe ki te taha mauī i a koe e eke ana, engari kia tūpato.

Me tika tō whakamahi i ngā rotarota ā-ringa – whakamahia te rotarota tika, ā, ka rotarota mō ngā hekona e 3. Ehara i te mea me rotarota koe ki te kore e taea te whakahaere tonu i tō paihikara.

Whāia ngā tohu tū, ngā tohu tautuku, me ngā whaitohu rori, kātahi ka whāia ngā ture tautuku.

He ōrite ngā ture tautuku mō ngā tāngata e eke paihikara ana, e taraiwa ana rānei i ētahi atu waka.

Ina eke ana me ētahi atu, whāia ngā ture rori mā:

* te eke kia kaua e neke atu i ngā kaieke e rua e eke piritaha ana
* te hipa i ētahi atu kaieke me ngā waka ki te taha matau, mēnā kei roto i tō ake ara
* te pupuri i te tawhiti haumaru
* te kore piritaha ina e hipa ana i ngā waka e pākahia ana, e nekeneke ana rānei.

He turekore te eke i runga i ngā huanui hīkoi engari ka taea pēnā kei te tuku mērā koe, he iti rawa rānei ngā wīra (he whitianga wīra iti iho i te 355 mirimita).